Lian Bawi Thang| Chin Digest Vol. 3, No. 3 –\nNitlak lei zaukphung a lennak ah cun MP nih company dirh i tender sawk i phung nih a onh lo mi a si. Cozah ah ziknawh le eihmuar a um maw ti mi a zohkhenhtu MP lila nih thanchonak chaw an tawlrel tik ah anmah lila kha kut thian lo a fawi ngaite…\nVawlei cung Eihmuar Sining\nTransparency international ti mi bu nih kum tin a chuah tawn mi leicung eihmuar cazin 2017 ah a van chuah than. Cazin nih a langhter mi cu eihmuar le ziknawh a tam biknak hi democracy a cul deuh lonak le sifahnak nih a nenh deuh mi ram hi an si. Khuaruahhar pakhat a si mi cu zauk phung a hmang lo mi Singapore hi eihmuar a tlawm bik cazin (6) nak ah a dir kho mi a si (a hlan ah cun pakhatnak ah a rak dir bal). Asinain, pakhat tuak ding a si mi cu Singapore cu ram rum, ram fate pakhat lawng a si pin ah nuhrin le ramkhel lei covo [civil and political rights] ti dah lo cun a dang covo [rights] pawl cu zaran zauk phung ram nakin a tha deuh.\nKhat lei ah zei ruang ah dah zauk phung a thawnnak ram ah hin eihmuar a tlawm timi hi tuak ding a um ve. A fawinak in cozah suttung pathum si mi uknak (administration), phungsernak (legislation) le taza cuainak (judiciary) karlak ah i zohkhenhnak (check-and-balance) a um. Cu pin ah, thawngzamh (media), mizapi bu (civil society) le cozah si lo mi bu (NGO) pawl nih ziknawh le eihmuar an tlawmter. Asinain, cozah a zohkhenhtu suttung a si mi hluttaw nih hin teh thanchonak chaw hi tawlrel a hau maw? Mizapi nih teh zeitluk in dah kan hngalhpi hna ti hi tuak ngai a hau.\nEihmuar dohtu: Thein Sein maw, Shwe Mann dah?\nKawl ram ah eihmuar kong he pehtlai in upadi hi a chanchan in an rak remh, an rak rengh, nain zeihlei a chuak lo. Biana ah, cozah riantuan an si ahcun an rian phuah an si lai ti tiang a rak i tel. U Thein Sein cozah a van kai ah thawng a leng mi cu Singapore tleicia an pa Lee Kuan Yew nih ‘eihmuar zorter nakding ah cozah rianṭuan an thlahlawh na santer lai i upadi na remh lai’ tiah a rak ti, ti si. Pyithu Hluttaw haotu Shwe Mann nih Kawl ram ah cozah rianṭuan hi nuai khat fai lawng kan si caah an thlahlawh kai hrimhrim a hau tiah biatak tein a rak aupi. Thein Sein cozah lei nih chawva sining a ṭhawn lo caah a si thiam lai lo tiah an rak el. Asinain, Shwe Mann hruainak in hluttaw nih 2014 ah cozah thlahlawh kai ding in bia an rak khiah, tlangcung mi hmunhma ah cun a hlei in chap chih a si. Mah lawng si lo, MP thlahlawh zong kai ding in 2015 January ah bia an khiah. Cun, Shwe Man hruainak ṭhiamṭhiam in 2013 ah eihmuar upadi hluttaw ah an remh ṭhan. Eihmuar dohdalnak phu (Anti-Corruption Commission) zong a dirhpi hna. A luancia Thein Sein cozah chan ah ziknawh le eihmuar kongkau he pehtlain biatak tein a cawlcangtu hi Pyithu hluttaw haotu Shwe Mann deuh a si tiah chim khawh a si.\nShwe Mann thawk mi hluttaw ṭhanchonak chawva (Constituency Development Fund)\nUSDP cozah chan 2014 kum ah hluttaw nih Constituency Development Fund (CDF) ti mi ṭhanchonak ca ah hman ding mi chaw ti mi upadi an rak ser. Cu upadi ning ah cozah hruai mi ṭhanchonak lawng si lo in mizapi nih herh taktak mi le duh taktak mi thawk nakding ah tiin peng (township) pakhat ah sing 1,000 Ks hman ding ti mi a um. Hluttaw chung um ralkap pawl nih fak ngai tein an duh lonak an rak langhter. Hi CDF upadi an rak ser lio ah INGO/NGO pawl nih thazaang an rak pek, MP pawl nih cozah hal lo in anmah mee an ngahnak hmunhma ah a herhbau taktak mi an tuah khawh lai tiah rak zumh a si. Ruahdamh ning ah Pyithu Hluttaw haotu a rak ṭuan mi Shwe Mann nih kum 2011 lio India hluttaw a va lennak ah hi ruahnak hi a ngah, ti a si. Hi bantuk MP hruai mi ṭhanchonak bawmhnak hi American hluttaw nih 1824 ah a rak thawk, the Rivers and Harbors Act tiah an rak auh. Mah lio caan ah a harsa tuk mi mizapi pawl kha voksa le a dang ei ding pawl bawmh an rak si i cheukhat nih cun ‘Pork-Barrel Politics’ tiah an auh. India cozah zong nih a hman rih i Japan le South Korea zong nih kum saupi an rak hman bal mi a si. Hi bantuk bawmhnak zong hi U Nu cozah nih ‘Pyidawtha Plan’ tiah le Ne Win cozah nih ‘Sifah Zorternak Bawmhnak’, ‘Khuate Ṭhanchonak Bawmhnak’ tiin a rak tuah bal. Biana ah, U Nu nih a rak thawk mi ‘Pyidawtha Plan’ ah cun peng (township) pakhat ṭhancho nakding ca ah kum khat ah 50,000 Ks pek a rak si. Asinain, U Nu le Ne Win cozah thawk mi hi MPs nih hruai mi ṭhanchonak bawmhnak si lo in cozah nih hruai mi a si tik ah tangka kilning a dik lo i mizapi sin ah a kal taktak mi a tlawmte. Asiah, Shwe Mann nih a thawk mi CDF hi teh mizapi ca ah ṭhanchonak zeitluk in dah a chuahpi ti mi biahalnak a um ve.\nMP hruaimi thanchonak chaw (CDF) kalning\nKawl ram cozah nih 33 billion kyats (USD 33 million) renglo kumkhat ah tangka a thlak i peng (township) 330 renglo kha an van phawt tik ah khua (township) pakhat ah sing 1000 ks an ngah dih. Biana ah, Chin ramkulh chung ah khua (township) 9 a um tik ah sing 9,000 Ks kan ngah i Yangon bantuk ah cun ting 45,000 Ks an ngah. Asinain, biahalnak a van chuak mi cu USD 33 million renglo hman mi hi zeitluk in dah mizapi ca ah ṭhanchonak a chuahpi taktak le zeitluk in dah tangka felfai tein an hman ti mi hi a si. Biana ah, MP ka hawi pakhat nih a chim mi cu Yangon MP cheu khat dengmang cu tangka zeitindah ṭha tein kan hman lai ti an hngalh lo caah hmunthur thianhnak ca ah an tangka tam bik an hman ti a si. Yangon MP ah an uar ngai mi nu Kyi Pyar nih cun mee an ka thlaknak hmunhma hi mifir tbk an tam caah tangka pawl hin CCTV camera ka bunh hna i Yangon khuapi ca zong ah himnak a chuahpi tiah a chim. Kachin MP ah an rak theih ngai mi Daw Doe Bu nih cun ‘Tuluk ram ah solar ka cawk i zan ah mei kan ngah’ tiah uang ngai in a chim ve. Hi CDF upadi ning ah tangka hi, ti ngahnak, lamcawhnak le mizapi herhbaunak hmun ah hman ding ti mi a si. Asiah Chin ramkulh kan MP pawl nih teh ṭhanchonak ca ah khua pakhat sing 1000 hi zeitindah an hman ti mi biahalnak a chuak.\nMP le CDF Chaw buainak\nNihin leicung ramkhel lei thiamsang pawl nih CDF chaw hmanning he pehtlai in an soisel ngai i a cheu hmunhma ah cun an hmang ti lo. A ruang cu anmah MP, asiloah party, asiloah anmah neihniam mi company sin ah tangka a kal i anmah MP mee ngah than nakding ca ah thil tu a chuak than ti a si. CDF upadi ning ah peng (township) pakhat ah ṭhanchonak committee ser a si lai i cu ah cun MPs pawl nih hruai a si lai ti a si. Biana ah Thantlang a si ah cun Pyithu MP pakhat, Amyotha MP pakhat le ramkulh MP pahnih nih hruai in a dang cozah rianṭuan telh chih an si hnga. Cu tikah, thanchonak chaw kha anmah khua, pengtlang lei hna ah an hman hnga i cu tuahnak dingah tender a ngah mi company hna kha MP pawl an i telnak hna a rak si hnga. Peng pakhat ah MP dihlak hi party pakhat hna an si ahcun mah le mah thangchiatnak, tangka an tawlrelmi tlamtlin lonak kha i phuan lo a fawite. Nitlak lei zaukphung a lennak ah cun MP nih company dirh i tender sawk i phung nih a onh lo mi a si. Cozah ah ziknawh le eihmuar a um maw ti mi a zohkhenhtu MP lila nih thanchonak chaw an tawlrel tik ah anmah lila kha kut thian lo a fawi ngaite. CDF upadi ning ah kum khat an hman mi hi ramkulh cozah sin ah cazin pek (audit) a si lai i ramkulh cozah nih Nay Pyi Taw ah a kuat ṭhan lai ti a si. Asinain, ramkulh cozah sin ah ṭha tein report a pe kho mi MP hi an tlawm tuk i a hlei mi tangka kha ap ṭhan ti lo in a caan ah cun mee ngah ṭhan nakding ca ah biaknaklei tbk cawlcanghnak ah anmah pumpak min in an hlut ti mi zong a min chuak.\nNLD cozah a van kai tik ah eihmuar a doh len ko nain nitlak lei ram nih an hlawt cang mi eihmuar he ai neh tukmi CDF upadi hi nihin tiang a van pehzulh rih mi hi thil poi ngai a si. Hi chaw hmanning kongkau he pehtlaiin thawngzamh (media), mizapi bu (civil society) le khuanu/pa zong nih tampi theihpi a si lo. A bik in nihin Kawl ram ziknawh le eihmuar ah kan buai bik mi cu cozah nih tender sawk ding a auh tik ah, company pakhat nih tender ngah nakding ah a va ziknawh hnga, cu company nih a thil tuah mi (quality) kha ziknawh a ei mi cozah lila nih va check than kha a si. Eihmuar khamh nakding ah NLD cozah nih tuah a herh mi cu cozah nih tender a pek mi a check thantu zalong tein a dir mi zung (independent department) ser, asiloah a leng company fial ding ti mi upadi ser hi a si.\nLian Bawi Thang hi SOAS, University of London ah M. Sc., International Politics a kai lio a si. Thailand ram Chulalongkorn ah Development Studies in Master a ngah hnu ah Malaysia UN ah refugee lei rian a tuan. CHRO Kawlram a tlaitu a tuan hnu ah US Embassy ah ramkhel lei kherhhlaitu zong a rak ṭuanmi a si. ~ Editor\nPrevious Miphun Ṭhanghphawknak Hla Ṭhaṭha Kan Herh Rih\nNext Pu Thla Hre; Min Thang Halkha Viewpoint -1\nTlangcung NLD Le USDP Hi Thu-Doh Burma He Emkhat Bakte An Si Maw?\n2020 Kawlram Thimnak: Tlangcungmi party teinak hmuh a herh


Zen Zawtnak Caah A Ttha Bik Mi Thlopbul Ning - Hakha Times\nZen zawtnak (Stroke) kan ti mi hi Malaysia um lai mi zong nih kan ton ngai mi zawtnak phunkhat a si. Hi zawtnak hin damhkhawh thai ti cu a har taktak I, ruah lo pi ah fawi tein thih khawh a si. Hi zawtnak a ngei mi hna nih zuu din ngah lo, kuakzuk a ngah lo cun exercise ngeih peng a hau mi si.\nRuahlopiin, na pawngkam minung nih mah bantuk in an vun zen tikah, cu mi zaw pa/nu cu na cang/cawl ter hrimhrim lai lo, na cangh sual ahcun a thluak chung thihri fatete kha an cat dih lai I, a thluak chungah thi a lut dih lai.\n1).Tthim kha na lak lai I tthim par cu mei in na linh lai, cun a kut thei kha an 10 ning in thi na chuah ter hna lai. Cun minute 5 hrawng na vun hngah lai I mi zawpa cu a dam ko lai.\n2). Mizaw pa/nu cu a leidang hna a hren I a holh khawh lo ahcun a hnakhaw kha sen viar in na hnuai lai I cu khawh cun a nem cemnak a hnakhaw ah tthim in na sawh lai I a thi na chuah ter lai. Cu ti na tuah tlawmpal ah cun ttha tein a holh kho than lai I cu hnu ah Doctor sin ah na kal pi lai.


Anmah Kachin Miphun Thilthuam I Hruk In Champion Taisawm Vennak Puai Thongh Dingah A Kalmi Aung La – Chin 7 News\nMiphun le ram a tanh i a dawmi minung cu zeibantuk an si hmanh ah upat le thangthat an tong zungzal. Mi tampi cu mah le miphun aa zahpi mi an um len lioah Burmese Python Kawlram Limpi timi MMA pathawng Aung La nih cun a miphun aa zahpi bak lo.\nA nun uar um taktak. Cawntlak zong si. Tuzan ONE Championship nih an tuahmi MMA thonghnak ah Aung La cu a tleihmi middleweight champion taisawm ven ding si. Puai a rak chuahnak bak ah zeidang thilthuam i hruk lo tein anmah Kachin thilthuam he a chuak.\nUar um hringrhan. Kawl tampi nih an thangthat. Champion taisawn ven dingah Aung La cu Kachin Longkyi i venh in thongh dingah a phan cang an ti.\nAung La nih miphun le ram a daw bak, a tanh fawn. Zahpi cu a hlat tuk. Nihin ni tiangah Kawlram a tanh peng rih, a tak cun US rammi sinak a ngei cangmi si nain Kawlram min pu in MMA aa thongmi si. Hohmanh nih US pa an ti lo, Kawlram pa an ti peng.\nZeicahtiah a thinlung ne tein a miphun le ram a tanh. A chuahnak Kachin miphun a sinak zong aa zah pi lomi si.\nCu lawng hlah a biakmi Pathian zong a zah pi bal lo. A Phanhnak kip ah a lawmh zungzal. Teinak hmuh caan zongah Lawmhbia a chim zungzal.\nCucaah Aung La nih zahpi lomi thil 3 a um,\n-a biakmi Pathian,\nMinu pakhat nih mucu siangngakchia pawl cu nam in tuk hna


Chin Ramkulh Khuate Sianginn Tampi Ah Chin Flag An Thlai Cang Hna - chinland media\nJanuary 20, 2022 admin Chin News 0\nChin ramkulh sianginn cheukhat ah Chin flag an thlai ve cang hna. CNA le CDF uknak Chin ramkulh khuate tampi ah Chin flag an thlai ve cang hna. Kan ram cu covid ruang ah kum khat bak sianginn kai lo in um hnu ah ralhrang nih uknak an hun lak than i sianginn kai khawh a si ti lo. Kawlram ah kan fale sianginn kai loin kum tampi um ding cu a si kho ti lo.\nCu ruang ah Chinmi kan pa le hna nih CNA le CDF nih an uknak hmun poh ahcun sianginn on ding in timhtuah a si cang i khuate tampi ah sianginn zong an on cang hna. Sianginn kaimi ngakchia zong tampi an um cang hna.\nSianginn cachim tu saya sayamah te hi pumpek deuh in a tuanmi an si hna caah upat awk an tlak taktak. Kan nau le fimnak cawng loin kum tampi an um cang i tu hnu van um rih ding an ruah khawh lo caah miphun dawtnak he pumpek in ca an chimh mi hna hi a si.\nChin ramkulh chung ah Kawlram flag ralhrang flag thlai ti loin Chin miphun kan flag tang ah sianginn kan on i kan ram hla kan sak khawh cu lung a hmui taktak khi a si cang. Chin ramkulh khaute tampi ah sianginn cachim tu saya rian a rak tuan cangmi hna zong nih pumpek te in nanmah le nan khau nan tlang cio ah thazang chuah kho cio ulaw a tha tuk hnga.\nKan fa kan nau le kum tamtuk sianginn kai loin um ding cu a si kho bak ti lo. Kan fa le an rawk dih lai. Sianginn a kai lomi ngakchia cu an lungput a thangcho kho lo. Cu caah sianginn kai cu ngakchia caah a herh bak mi a si.


Breaking News: Zahan Kawlram khuapi kip sang chungah thong chuak pawl an lut – The Cherry Par\nBreaking News: Zahan Kawlram khuapi kip sang chungah thong chuak pawl an lut\nFebruary 13, 2021 Cherry News\nZahan Kawlram khuapi kip sang chungah thong chuak pawl an lut. Meici thlahnak phun le wire hri tbk phun he an tlaih hna. Yangon, Mandalay, Sagaing khua an sang chungah an tlaih hna. An tlaihmi pawl chimning ah a phuphu in an thlah hna tiah an iphuan. Bahan Saya San sang chung i an tlaihmi pawl nihcun, Bahan caah adang minung 6 an thlahmi an um rih tiah an phuan.\nKawl palik nih a fir in an fir hna. Zan ihcaan ah rammi an fir hna. Warrant tel loin rammi inn chung luhhnawh rereng khi phungthiam nih tazacuai khawhnak lam kawlpiak ding an si. Tuzan cu hngilh a har. Ramdang ahcun misual cu police sin ah ap an si nan Kawlram cun police sin ah ap awk an tha lo kawl ralkap le police hi cu lungrawk an si cang ko.\nRelchap, Tu lio Chinram chung cawlcanghnak cu lung hmui tak an si. Khua kip ralkap duhlonak an langhter ning zoh tikah, atu bantuk nakin mipi iṭhangh phawknak a um theng ti lai lo. Biaknaklei hruaitu pastor te hrimhrim uar an um kho tuk.\nAtu bantuk caan ah hriamtlai nih uknak chut ve hna sehlaw a ṭha hnga maw? Ruah phu ngai a si. Lak kho dirhmun si cun a ṭha tuk hnga teh. Tu lio nak chance ṭha cu um ti lai lo.\nChinram chungah Kawl raap buk, buk zeizat dah an um ti theih an hau hnga. Chin hmaisuang ralkap pa zeizat dah an um ve ti zong theih hau hnga. Serious deuh in khuatuaktaantu le Gen Z pawl ruahnak aa dan lo a biapi men lai. Lai ralkap nih milu thazaang in Chinram chung hmun khuar Kawl raap an zat lo kho men. Cucaah Lai ralkap le Gen Z cu dirṭi ding an si. Chin miphun vialte dirṭi caan a si. Kawl raap buk bomb in va puah hnawh cu sual si loin ho paoh nih kan pom cio. Raap a tomtom in hloh khawh si sehlaw, Chin ralkap nih Chinram uknak innpi an lak khawh ahcun,\nCuti “The State of Chinland” Zalennak thawng an thanh khawh ahcun zei tluk in dah Chin miphun vialte kan lung aa nuamh hnga.\nVawlei zong nih ram ngei miphun tiah an von kan theih cang lai. Pathian nih a kan pekmi ram ah mahte dir khawhnak ni khua a ceu vuaimai ko hnga. Cu bantuk dirhmun le na chunmang a tlin khawhnak dingah keyboard fighters pawl kan iralrin deuh ah ṭha men lai. Pumpak nih an Facebook i an itarmi kong ah soisel bak hna hlah u law ṭha. Lung ihmuh thiam lonak phun nih dothlennak thazaang a zorter sual khawh men. Ti zut lo bakin cawl lawlaw hna usih ti nan duh ahcun, CNF/CNA kha sual va phawt caan si lo. A forh tu in forh caan an si deuh men lai.\n“Pasal, ka biakam le ka tlah ṭem” ti in miphun caah a rak dir ngammi an si. Ram le miphun caah nunnak thap in Kawl ralkap uknak kan doh lai aa rak itimi an si. 1947 Panglong Agreement ah hlen kan rak tong cang. Tutan ah Chinram lak khawh ṭhan a si ahcun, Kawl he biakamnak cu, mipi tam deuh nih an duh ko ahcun, a thar in ser khawh si cang lai. Credit: Salai C Alexander\n← Bogyoke Aung San sin cakuat\nZeitindah Kan Au Lai? Lailei ko hi ka lungre nan thei pah →


“Ronaldo tlaihkhip khawhnak ding caah ka ready cang” Vandijk – LAICOMM\n“Ronaldo tlaihkhip khawhnak ding caah ka ready cang” Vandijk\nLiverpool hnukham Van Dijk nih a ralaimi Champions League final ah Real Madrid star Ronaldo cu tlaihkhip khawhnak ding caah ready ka si cang tiah a ti. Van Dijk nih a ralaimi zarhteni champions League final ah Ronaldo kilkawi ding in rian a ngei.\nVan Dijk nih “Ronaldo cu ttihnung takmi le ka upat ngaimi zaanglek pakhat a si. Champions League ah tuanbia a tial mi pawl cu zoh ah ttihnung si ko. Sihmanh sehlaw ka kilkawi khawh lai tiah ka zumh. Goal a thun khawh lo nak ding caah ka tlaihkhip khawh lai ka zumh fawn” tiah a chim.\nVan Dijk cu a luancia March thla chung lio ah Natherlands le Portugal an rak i zuam ah Roanldo he an rak i tong i goal a thun khawh lo nak ding caah a tlaihkhip khawh. Mah puai ah Van Dijk le a hawi le nih Ronaldo te cu goal 3-0 in an rak tei hna. Van Dijk zong nih an ram caah goal khat a thun khawh ve.\nPrevious “Liverpool nak in Real Madrid cu kan thadeuh tuk” C.Ronaldo\nNext “Liverpool ah Real Madrid zuamcawh kho tuding zaanglek ka hmu lo” Vicente del Bosque


2020 HBC Carson Sunday Caanhmannak (Video) – Lungtting\nMarch 17, 2020 admin@lungtting.com BIAKNAK, CHIN, ENTERTAIMENT, HOME, THEIHTLEI, Tuanbia, Video 0\nBaptist Buhlun Khrihfabu nih cun Carson hi Thlarau lei in a kan hringtu an si caah Pathian changtu tluk in an upat hna. Cucaah Upat phu an si tiah upat peknak ni (Hakha an phak nicaan he aa naih bik zarh) cu Carson Sunday tian caan hman a si. Atu hi HBC caanhmannak a si i HBA nih caan an hman. Thawhlawm zong Carson Hall le Missionary pawl thlam remhnak ah tiah HBA ah pek dih a si. Caanhmannak rak i hrawm ve.\nA tang ca i Pastor Van Tling Thang nih Carson te nupa tuanbia a ṭialmi ka thil chih. Upat pek an tlak ko na ti ve maw? Pumhnak caan hmannak pawl Video cu ca i a tanglei ah ka chiah hna. Solo: Mercy, Rachel… Thawngthachim Rev. Stephen Soe Paing (HBA AGS) hna an si.\nCarson Siangbawipa le Siangbawinu Tuanbia Tawi\n2020 March 15 cu HBA ramchung dihlak Carson Sunday ti in caanhman a si lai. Pathian sinah lunglawmhnak chim buin le siangbawite nih Laimi an kan dawtnak ruat buin….\nAugust 6, 1860 kum ah Iowa khua ah a chuak. June 1883 kum ah Nebraska Baptist Seminary in a awng i June 1886 ah Shurtleff College in B.D. a awng. Fidelity ah Baptist Pastor si dingin August 29, 1885 ah dotlaknak (ordination) an pek.\nAmerican Baptist Missionary Union nih April 6, 1886 ah Kawlram ah siangbawi rianṭuan an fial. A ttuannak ding hmun cu Kawlram thlanglei deuh Prome hrawngah a ummi Laimi sinah a si. October 14, 1886ah Kawlram kal ah aa thawh i December 13, 1886 ah Rangoon a phan. Laura Hardin he December 18, 1886 ah Bassein khua ah an i um. An i tthitumh dih cangka in Rev. Carson le Laura Carson cu Henzada ah an kal. Zarhpi ni an hman hmasabik ah Rev. Carson nih minung 13 tipil a pek hna. Thla 3 an um hnu ah Henzada in Prome ah an i ṭhial. Prome ah kum 2 an um hnu ah Thayetmyo ah kum 11 an um.\nRawn Chinmi sinah kum 13 rian an ttuan hnu ah Laitlang Hakha ah an i ṭhial. February 2, 1899 in Thayetmyo in an i thawh i March 15, 1899 ah Hakha an phan.\nRev. Carson Rianṭuannak\nHakha bawi Lian Mo ram ekka 30 cu Rs. 50 in a cawk. Amah umnak siangbawi inn a sak. 1900 kum ah Hakha ah Primary Mission Sianginn a sak. 1900 kum ah Rev. Tilbe he Laica an remh. Khrihfa hla fung 34 a leh. Pathian thawngṭha a chim. March 25, 1907 kum ah Hakha ah Chin Hills Baptist Association a thawk.\nRev. Carson cu rilfonghlei zawtnak a ngei. Dr. East nih America ah kal law in hlai hna seh, a ti i America kal a fial. Rev. Carson nih, kalnak phaisa ka ngei lo, ka ṭha ko lai, a ti. A voi hnihnak Chin Hills Baptist Association civui cu March 1908 ah Khuasak ah an tuah. Laura he Khuasak civui ah cun an kal. Rev. Carson cu pumh uktu le tawlreltu bik a si tikah a re a thei, a tha a ba ngaingai. A bat tuk caah a rilfonghlei zawtnak a puang. A celh bak ti lo. Rev. Carson nih, “Ka hlai ko law, ka dam ko lai,” tiah Dr. East cu a ti chin cang. A celh bak ti lo i, a hrum hluahmah cang.\nZumtu thar hna nih Khuasak civui tuahnak cun laang in an zawnh i hlai ding cun Dr. East lei an panhpi. Laang in an zawnh pah zong ah Rev. Carson cu a celh tilo i, a thaisung dawt tukmi vancung thaizuar bang ai dawhmi samthlairem sin ah cun, “ka dawt Laura aw! Ka celh baklo ee ka thi ko lai” tiah a hmaisen turmar bu cun a von chimh. A dawt Laura caah ngaih har tukmi bia si. Laura cu a biangcung ah mitthli an hun i zul thliahmah cang. Cu bu cun, “ka dawt Carson aw, i hne ko mu. Bawipa nih an dawt ko. Na thi lai lo. Dr. East nih an hlai lai i na dam ko lai mu ka dawt i hne ko mu” tiah intuar a von fial ṭualmal. Carson nih cun, “ka dawt Laura aw! In khawh si tilo e ka thi ko lai” tiah a fah le fah lo cu a mithli hna nih bia an von chim cang. Laura nih, “Ka dawt Carson aw! na ka kaltak ahcun zeitindah hi minung hna sinah khua ka run sak kun lai ka dawt. Nang loin hi minung hna sinah khuasak ding cu a si khawh ṭung lai lo” tiah a mitthli he ik thliahmah in a hngawng ah a von kuh reh. Cu ti mitthli he an von i kuh-reh ah cun zumtu thar (Laang zawntu hna) hna zong an celh tilo i nguingui thlakthlak in an ṭap hna. An ik thliahmah hna. Bawipa aw, kan kaltak hrimhrim hlah mu. Kan in sianglo tiin an dihlak ngacha in an an chim lulh cio. Cu thawng nih Carson le Laura thin le lung cu mei chunh in a chunh hna i an mithli thlak a rang thluahmah cang. Tlawmpal ah Dr. East sin cu an von phan.\nMarch 30, 1908 ah Dr. East nih cun a hlai. An hlai lio ah cun Laura le zumtu thar hna nihcun ruahchannak nganpi he thlacamnak in leng lei ah an rak hngak hna. A dang cu an ṭhu hna nain Laura tu cu a ṭhu kho ti loh. Innka hram bak ah a dir. A sam thlizil nih a von hranh. A hmaithlak rem dawh hna an hong sen. Thlacamnak he innka hram te ahcun a dawt Carson kong thawngthanh ding cu a hngak. Cu tlawmpal ah Dr. East cu a hong chuak. Laura nihcun leklak tiah a von zuan hnawh. Ka dawt Carson cu zeidah a lawh tiah ruahchannak lianpi he a von hal. Dr. East zong cu Carson kong von chimh ding ah ai harh tuk. A dang a khar. A mitbenh a von i phoih. A mithli a von i hnawh pah in Carson a nunnak a dih cang tiah a von chimh cu Laurau le zumtu hna cu zaantim uico ṭah bang an hluan. Carson a nunnak a liam hi April 01 1908 ah a si. Laura le bang cu a ṭah tuk ahhin a cekkha tiang chuak hnik an i zal. Rev. Dr. Tilbe nih, “Carson! Carson! Carson! Na liamsia herh tuk maw? na dawt thaisung le zumtu hna hi zeitindah an von um kun ne lai?. Na lohma tampi a taan rih ttung. Kan cim rih ttung lo. Hi ti ngai hin cun nehbung kan khirh ngam lai maw?” tiah a mithli he Carson ruak cu a von zai hnawh len. Mitthli he ṭah len zong ah zei san cu tlai ti hlah kaw Siangbawi ramkulh chung farhmawng tangah Rev. Carson ruak cu Rev. Dr. Tilbe nih a vui…..\nSolo 1 nak. Leeng Mercy Ngun Tha Chin (Video)\nSolo 2 nak. Leeng Rachel Ni Par Tha (Video)\nThawngṭha chim: Rev. Stephen Soe Paing (HBA AGS) (Video)\nPumhnak dihlak Video zoh na duh ahcun a tang ah. (Video)\nA Voi 27 nak (Tukum) CCU Degree laa ding minung dihlak 93 an si.


Malaysia nih Kawlrammi telh in ramdangmi 29 a tlaih hna | THE CHIN EXPRESS\nMalaysia nih Kawlrammi telh in ramdangmi 29 a tlaih hna\nMalaysia Lahwahkah nih Zarhpini (December 22) ah Penang state um Mertajam khua ah phungninglo ramdangmi tlaihkhihnak a tuah i cheukhat cu bizu phen ah an i thup, ihkhun tang, thlalangawng lenglei le ceiling cung ah aa thupmi zong an um.\nPenang state Lahwahkah Bawi Muhamad Husni Mahmud nih, “10pm in inn khat hnu inn 1 kan luhhnawh i ramdangmi 161 kan check hna,” tiah a chim.\n“Minung 29, thla 2 in kum 45 kar cu khualtlawnnak catlap dik an ngeih lo ruangah kan tlaih hna.\n“Hi hmun 2 ahhin ramdangmi an karh tuk tiah mipi nih thawng a kan thanh caah tlaihkhihnak kan tuahmi asi. Liamcia caan zongah voi tampi tlaihkhihnak kan tuah cang nain an rim rua lo.\n“Tlaihmi 29 cu pa 16 le nu 13 an si. Indonesia, India, Pakistan, Myanmar, Nepal le Bangladesh rammi an si.\n“Ramdangmi tam deuh cu sehzung le dawr hngah rian an ṭuan i thla 1 ah hlawh RM1,200 in RM2,000 kar an ngah,” tiah a chim.


US Cozah Bawmhnak Second Stimulus Chek – Myanmar Chin\nTuluk Nih Super Power Si A Tinh\nTuluk cozah nih Wuhan khua an virus hmang in vawleicung pumpi a kan zawter. Minung million 15 renglo Virus in a kan zawt ter. Minung 630,000 renglo a kan thah. Mizaw mi caah a herhmi PPE, Ventilator, Mask le supply chain vailte a kan zuarh i Tuluk cozah nih phaisa billion I a hui I an rum chinchin. Ram tampi ahzung rian, private rian an khar caah vawleipi nih a sunghmi phaisa hi rel cawk ding a si lo. Asinain Tuluk cozah cu virus ruangah a rum chinchin.\nSouth China tikulh tampi zong a laak chap. Hong Kong zong ah security phung thar a ser I, an zalonnak a hrawh I, a rek hna. India he ramri an I cuh caah India rakap minung 20 a thah men hna. India cu Virus nih a den ve hna caah China cu faak in an leh-rul kho lo. Australia cozah nih Virus a thawkning hlathlai dingah UN ah bialu a chuahpi caah China a thinhung I, Australia essential service le sizung pawl cu cyber attack a tuah colh. Taiwan ramri lonh in raltuknak vanlawng le tilawng in a tlirh lengmang hna. Tuluk President Xi nih Taiwan cu 2049 hlan ah laak ding in timhtuahnak a ngei ti a si. Cucaah Tuluk nih atu bantuk in Virus a thlah phoihter mi hi super power si a duh caah a tuahmi a si lai tiah zumh a si.\nMaryland Ah Uemployment Benefit An Fir\nUS cozah nih rian ngei lomi hna caah Unemployment Benefit phaisa an pekmi hna chung in mi hrokhrawl hna nih million $501 an fir tiah Maryland Governor Lary Hogan nih a facebook ah a tial. A firtu hna hi minung 47,500 hrawng an si lai tiah zumh a si. US citizen a simi hna, national identity le an data an fir hnu ah Unemployment bawmhnak an sawk I phaisa an chuah ti a si. A firtu minung tam deuh cu State dang minung an si an ti. Atui hi FBI nih hlat hlainak an tuah lio a si I, a rauh hlan ah an tlai hna lai tiah zumh a si. Federal cozah nih Pandemic Unemployment Assistant cu July 31 ah dither an timh cang.\nPresident Donald Trump, White House Finance Secretary Mnuchin, Republican le Democrats hruaitu hna cu White house ah tonnak a ngei than I, avoi 2nak cozah bawmhnak kong ceihhmainak an ngei than. Tuchun ah a tlangpi an ceihmi ah a voi khatnak bawmh ning bantuk in si dawh a si.\nMinung pakhat nih kum khat income $75000 in a tanglei a hmumi, nuva khuah khat nih kum khat hmuhmi, $ 150,000 in a tanglei a hmumi nih minung pakhat ah US$1200 an hmuh lai I, an fale pakhat nih $ 500 cio an hmuh lai. Federal cozah nih rian ngei lomi caah bawmhnak a pekmi zarh khat $ 600 kha $ 400 ah thumh an timh. President Donald Trump nih Social Security payroll tax tlawm deuh pek ter I, hmuhmi tam ter ding in a timhmi cu Republican party bill thar ah a tel ti lo. Asinain biachahnak cu an tuah rih lo. White house le Republican nih Senate ah bill an chuahpi lai I, democrats nih an lungtlin pi colh ahcun rianrang deuh in ngah si te lai. Thaizing I biachahnak an tuah khawh lo ahcun hmaizarh chungah biachahnak tuah dawh an si.\nWhite House Cafeteria An Khar\nWhite House chungah a ummi, rawl einak, Cafeteria I riantuantu pakhat cu coronavirus zawtnak a ngeih caah Cafeteria cu an khar colh. Mah cafeteria cu The Eisenhower Executive Officer inn chungah a ummi a si. Tuzarh chung vialte cu khar dingah order an chuah cang I, zeitik an on than lai an chim kho rih lo. White house chung riantuan mi vialte cu hmai huh hman ding in an chimh cang hna.


Na Tha Thu Hlah Seh..Mipa By Dr. Pari – Chin 11 News\nNa Tha Thu Hlah Seh..Mipa By Dr. Pari\nVawlei cung Laipa vialte nih kan I ralrin nak ding ah a biapi taktak mi a si. Kan tha thu ruang ah le daitlang ruang ah mi fanu dawt nih zeitluk indah ningzah le mual pho nak an rak ruat hi a ruat bal lo mi Laipa kan tam pi theo lai. Cu ruang ah kan I ralrin nak ding ah Doctor Pari nih hi ti hin an kan cawnpiak.\n“Ka clinic ah nungak no tete nau pawi ruangah anmah lawng te lungre thei in an rak ka panh. Mi fanu kha nupi ah na thit rih tung lo i, nan pahnih hnatlak in nan tuah ahcun condom hmang ko.\nKhamnak sii (Contraceptive pill) na hman ahcun nu hormone thlennak a chuahter i nu caah a tha lo. A herh loin a thau, a khing rihnak a kai i ai dawhnak na hrawh piak men. Emergency sii na hman ahcun a zual chin lai. Na zaangfak lo maw?A dangdang chiatnak tampi um rih len.\nKhamnak sii na hman tung lo ahcun nau a pawi lai. A herh lo mi buainak phun phun a chuah pi lai. Cucaah condom hman hi nan pahnih caah a him bik. Condom hman dingah na tha thu hlah seh Mi PA..” tiah Dr. Pari nih cun a rak tial hi a si.


Chinmi (Laimi) tamdeuh cu Trump khi hruhttanh le molhttanh in an ttanh – The Cherry Par\nChinmi (Laimi) tamdeuh cu Trump khi hruhttanh le molhttanh in an ttanh\nNH Ling timi hi a thiam ngai ka ti. Trump ttanhtu pawl a tining hna hi a tawite ttung a fiang tuk ttung. A chim bang in Chinmi (Laimi) tamdeuh cu Trump khi hruhttanh le molhttanh in an ttanh. Trump a ttanhtu lakah catiam le a fimdeuh, Khrihfa ttha le a felmi le a piangthar mi pawl cu dai tein an um ko lai. Silole ca an ttial tik le comment an pek tik zongah ralring te le fimkhur tein an ttial lai. Asinan a tamdeuh cathiam lo, fim lem lo, carel bal lo, Khrihfa tha le a fel zong a si lomi, le a piangthar lo deuh pawl cu Biden a ttanhtu kan cungah nan thinhar lai, nan kan huat lai, holh ttha lo le holh dawh lo nan hmang lai, hehtiah nan kan volhpamh lai. Atak te cun Biden a ttanhtu pawl thluachuah nan kan pek a si ko/thluachuah nan kan hampiak bantuk a si ko. Mahti bia ttha lo le thinhar in biachiakha nan chim ruangah nan Khrihfa nun le ziaza a rawk dih i thluachuah hmuh lonak le hmailei nan lamthluan ah lamtluang lonak lawng a miak nan hmuhmi a si ko lai. Mahtluk in nan kan ti nan kan nih cu kan in hua hna lo. Kan in dawt thotho ko hna. Miphun khat cu pei kan si cu kan ti. Nan chungah thlarau ttha lo a lut zong kan hngalh ko i mah ruangah fawh thla zong kan in campiak hnanak a si cu.\n← Dr. Andrew Ngun Cung Lian: Myanmar Ram I Thimnak A Dih Rih Lo\nHong Kong Ah US $ 6.1 Billion Dih In An Tuahmi Vawlei Tang Motor Lampi Cu An Lim Cang →


Chin Idol Hlasak Zuamnak Tuzan In Kan Thawk Lai; Pastor Dr. Khar Ling\nTCP-Hakha| 2017 October 10|Chin Association for Christian Communication (CACC) hruainak in Chin Idol hlasak zuamnak cu tuzan (October 10) in an thawk cang lai. Hlasak i zuam ding in min a pemi zapi hi minung 57 an si tiah kan theih.\nCACC hruainak tang Zungmawi le Nunphung (art & culture) department in Secretary Pastor Dr. Khar Ling nih, “Chin Idol hlasak zuamnak cu tuzan (October 10) in CACC zung ah kan thawk cang lai. Hlasak i zuam ding ah min a pemi zapi hi 57 an si. Hi chung ah minung 48 cu an i zuam ding aa fiang taktakmi an si cang. Tuzan in kan thawk dingmi hi fingrilh rilhnak (audition- aw hneksak) zuamnak a si lai. Fingrilhrilh zuamnak cu October 10 zan in October 20 tiang, zan sml. 7:00-9:00 tiang lengmang kan tuah lai” tiah The Chinland Post ah a chim.\n“Top 10 belte hi cu October 27-29 tiang Carson Hall ah kan tuah lai. Video thlak le zapi hmuh khawh ding in live zong thlah a si te lai. Tutan zuamnak ah min a pemi hi Chinram lawng si lo in Kalay, Yangon, Aizawl, Lawngtlai, Delhi le Malaysia zong in an i tel” tiah a chimchih.\nTutan Idol ah biakhiaktu (judge) lutlai Saya Hniang Ceu Ling nih, “fingrilh rilhnak (aw hneksak) zuamnak level 1 hi hla fungkhat cio an sa lai. Minung 50 ringlo an si caah zanthum paoh cu kan rau lai. Hi chung in minung 20 hrawng an tla lai i Level-2 zuamnak zong ah hla fungkhat cio an sa than lai. Hlasak an thiam pah si cun Level-3 zong kan kai kho men. Cun, level 2 hlasak zuamnak in minung 10 (top 10) lawng zong tanh an si kho fawn. Tutan zuamnak hi biakhiaktu (judge) nih mark kan pekmi ning hi a thiam/thiam lo (yes or no) in a si lai” tiah The Chinland Post ah a chim.\n“Anih cu a tla cang timi zong khi biakhiaktu pathum nih hlasak a thiam tiah kan ruah a si ahcun kaiter khawhnak nawl kan ngei ve lai. Cun, kei nihcun hlasatu hna an performance, expression (mode) le an aw lai le lai lo le a sakmi hlaphantu a hngalh le hngalh lo tibantuk biapi zoh in mark ka pek hna lai” tiah a biapeh ah a chimchih.\nTutan Chin Idol ah biakhiaktu (judge) a tuan dingmi cu; Saya Hnaing Ceu Ling, P. Cung Lian Thawng le Mang Lian Chawn an si lai. Anmah bawmtu (reserved) ah Rev. Lai Ram Hu le Billy Ngun Cung Bik an si lai. Top 10 tik belte ahcun biakhiaktu (judge) hi Cung Aung, Herh Lian le Sung Tin Par an si te lai tiah kan theih.\nTutan Chin Idol zuamnak i pakhatnak laksawng cu Chinland News Chief Editor Salai Lung Thli Tum nih ks. sing 50 a hlut. Cucaah, pakhatnak laksawng cu ks. sing 50 le Trophy pin ah hla album chuahpiak. Pahnihnak laksawng cu ks. sing 7 le hla album chuahpiak, pathumnak laksawng cu ks. sing 5 le hla album chuahpiak an si lai. Pakhatnak laksawng hi ks. sing 10 pek ding in bia an khiah nain Salai Lung Thli Tum nih a hlut caah pahnihnak le pathumnak hlasawng he atu bantuk in aa thlau tuknak hi a si tiah kan theih.\nPastor Dr. Khar Ling nih, “Chin Idol hi atu ahcun CACC tawlrelnak in tuah si ko hmanhsehlaw hihi CACC ta le ngeihmi a si lo. Cucaah, Chin Idol hi Chinmi zapi ta le ngeihmi a si ti nan kan ruahpiak thiam ding ka duh. Pakhatnak le pahnihnak le pathumnak laksawng zong hi aa thlau tuk caah atu ning si lo in committee nih an remh than khawhmi zong a si” tiah TCP ah a chimchih.\nTutan Chin Idol hi Chinram ah CACC nih avoi hnihnak an tuah a si lai. Avoi khatnak tuah lio ah Chin Idol laksawng cotu cu Billy Ngun Cung Bik a si tiah kan theih.


Obama a mualpho cik cek, Minih an uar tuk mi, minak pa, Civil right Attorney’ Leo Terrell, Democrat a si mi nih ceilak in a phomh cang\nMinak pa, Democrat nih an uar tuk mi ‘Civil right Attorney’ Leo Terrell nih minak pa Obama lih a chim mi le Pathian biak inn ah Democrat caah campaign a tuah caah ceilak in a phomh cang\nJonh Lewis (congressman le Civil right icon) ruak vuinak ah Obama nih President Trump cu fakpi in a soisel (Mah kong hi Chin Page ah kan ttial cang). Mi ruak vuinak ah minak pa Obama, President a rak si cang mi nih, President Trump a soisel mi cu a mual pho bak ko cang\nLifelong Democrat voter le civil rights attorney Leo Terrell nih former President Barack Obama cu Sean Hannity nih Fox News interviews a tuahnak ah ceilak in a soisel. A ruang cu, mi ruak vuinak ah minak pa Obama nih Trump a soisel ruang ah a si\nAttorney Leo Terrell nih Obam a soisel ning cu, “Pathian thangthatnak hmun ah mithi ruak vuinak caan hmang a si, Mah bantuk in Pathian thangthatnak le mithi ruak vuinak ah Democratic pawl campaign nak caah a hmang.\nCun Obama nih TV/mi tampi hmuh khawhnak ah lih bia a chim than. Federal ralkap hna cu peaceful protesters pawl uk ding in thla an si tiah a chim.\nLeo Terell nih Obama cu lih chim hmang mi a si tiaha phomh. Mah bantuk proterster kha peacebul protester a si bal lo, cozah buiding tiang an hrawh mi kha, Peacefull a si hrim kho lo’, tiah fakpi nih Obama cu a phomh tthan. Credit- Christian post\nBe the first to comment on "Obama a mualpho cik cek, Minih an uar tuk mi, minak pa, Civil right Attorney’ Leo Terrell, Democrat a si mi nih ceilak in a phomh cang"


AA nih Kawl ralkap 1000 kan thah cang hna an ti – Chin 7 News\nJune 11, 2019 admin MYANMAR 0\nRakhine ram chung AA ralkap le Kawl ralkap kahnak ah Kawl ralkap lei 1000 tluk kan thah cang hna tiah AA lei nih thanh ca an chuah. Cucu Kawl ralkap lei nih an cohlang kho ve lo. A si kho lomi a si, an i kah ning le a hmunhma zoh tikah 1000 tluk cu an thi kho lo tiah Kawl ralkap lei in Bohmuchoh Zaw Min Tun nih a chim.\nAA ralkap nih an chimmi cu Rakhine ram chaklei Myone 6 chung Kawl ralkap le AA i kahnak ah siseh cun Paletwa ram chung kahnak ah tukum chung thla nga May thla tiang kahnak hin Kawl ralkap lei hi 1144 an thi hihi 2019 January thla in May thla tiang cazin kan hmuh khawhmi a si tiah June 8 ah thanhca an chuah.\nHI kongah Kawl ralkap lei in Bohmuchoh Zaw Min Tun nih cun, ‘hi bantuk cu a si kho lo. ka chim khawhmi cu AA nih an chim mi hi then 10 ah then khat bel si hnga maw. Zeicatiah AA le kawl ralkap i kahnak ah zeizat dah an thih timi hi kap hnih lei in thawng thanh le a thimi zat zong tha tein cazin lak a si bal lo. An i kah ti tiang lawng hi cazin ah khumh a si tawn i si ko tiah a chim.\nSinain anmah AA lei in Khain Thu Khah nih a chim ve mi cu hi kong hi a dik lo ti khawh a si lo, AA lei nih zeibantuk media le thawngzamh cherhchan in an chuahmi cu a si lo taktak, sinain ral kap bawi hna nih an mithmuh kuttongh in a cnagmi an chimmi a si ko tiah a chim ve. Ref”theirrawaddy\nA Siibawi sinak Licence chuh tongmi Model Naing Mwe San


Tu lio tih nung zawtnak ruang ah: Benjamin Sum Falam pawl nih an hmuh kho ti lai lo – The Cherry Par\nTu lio tih nung zawtnak ruang ah: Benjamin Sum Falam pawl nih an hmuh kho ti lai lo\nKan i ruahning in thil akal ti lo e, apoi taktak khi asi ko. Kan i hngah hlangmi March ni 27 in Ni 29 tiang tuah dingmi a voihnihnak Falam Run Inn Kum puaipi cu vawlei cung Laimi hna nih kan buaipi mi le kan i hngahlang taktak mi asi. Sihmanhsehlaw ruah lopi in thil a hung kal ruangmang ai cang mu.\nHi tluk nisunglawi hmannak dingmi kan i ngaih taktak mi cu tulio zawtnak phunkhat a simi Coronavirus ruangah tutan khawmpi cu let tthan dingin nawlngeitu hna nih biachahnak an tuah tiah thawngpang a leng cang.Hi thawngpang konghe pehtlaiin Falam tualchung thawngzamhnak Chinland Herald nih hitihin a langhter.\nRuun Inn Tlun Kum puaipi tawlreltu committe a simi GCO lutlai Pu Thawm Mang nih hitihin a chim. Ramleng sianginn kaimi hna an rak tlun caan November maw December tel ah tuah kho usih law tiah saduh kan that nain November thla ah hin rampi cawlcanghnak a um dingmi a si tikah a si thiam lo i hmaikum lawlaw ah siseh tiin biachahnak kan tuah tiah a chim.\nCulawng siloin hi Ruun Inn Tlun Kum puaipi cu March ni 27 in ni 29 kum 2021 ah siseh tiah thawn a si tiin Pu Thawm Mang nih a chimmi CH nih alanghter.Cucaah Falam Run Inn Tlun Kum a voihnihnak Puaipi cu tukum chungah asi tthan lai lo i, hmaikum tu ah a si lai tiah an langhter chih tthan.\nHi puai konghe pehtlaiin a liamcia caan ah timhtuahnak rak ngeih ningah cun hlasak thiam Benjamin Sum zong a rak si i, amah zong nih biachahnak a rak tuah.Nain atu ah ruahlopi in a caan an vun thlen tikah Benjamin Sum zong a tel lonak ding a ruang bik cu asi.Tukum ah tlamling in puai sunglawi tuahnak dingah rak sawmmi hna tanglei bantuk in an si.\nHlasatu dingah hin sawmmi hna cu Salai Tawna le Salai Tuan Ling Thang cun Soloman Menrihai le BJ cun Israel VSL le JH Thang culawng siloin Dik le Fred cun Laldinthari le John Thanga le Benjamin Sum cun Mercy hna an si.Nain a tubantuk in vawlei cung thil a cangmi ruangah tukum tuah khawh lo dingin biachahnak an tuah hi asi.\nTukum chungah timhtuahnak tlamtling hmanh hlah sehlaw a ralaimi hmaikum tu ah sunglawi taktak in Chin miphun hna nih Hi ni le caan ah dawn khantu zeihmanh um loin caan kan hman khawhnak hnga zumtu kan dihlak tein thlacamnak ngei cio hna usih.\nPrevious Post:Zualko:Lai Disrict ah a pasal nih A nupi a thah\nNext Post:Wuhan pastor nih cun Bible Jeremiah 29:11 nak bia hmangin thlacam bawmhnak a hal


Jesuh Thisen I Lak Ve - iT Cung\nJesuh Thisen I Lak Ve\nBaibal: Hebru 9:22 “Nawlbia ning ahcun zei paohpaoh hi thisen in thianh a si i, sualnak hi thisen luanh lawnglawng in ngaihthiam a si”.\nVoikhat ah John Wesley (1703-91) cu pumhnak in a lawi pah ah miṭhalo pakhat nih a phaisa a chuh. Phaisa tlawmpal te le thawngṭha a chimmi catlap pawl aa tel chih. Miṭhalo pa cu a tli thluahmah i, cu lio ah John Wesley nih a hei dawi ve i, ‘ka kawi, um rih. Tlawmtuk lawng na ka chuh. Tamdeuh in kan pek rih lai,’ a ti. Mipa cu lau nawn in, lung awṭawm nawn in a um lio ah, John nih a hei phanh i, ‘Ka kawi, ziah vawlei cung herhbau ca lawng ah thil na chuh hna, zungzal caah pei na herh deuh cu. Jesuh Khrih thisen nih na sualnak vialte an thenh dih cang, cucu nai lak chih a hau,’ tiah rianrang nawn in a chimh ta i John nih a tlik tak diam ve, ti a si.\nKum sau nawn hnuah John Wesley cu khua pakhat ah thawngṭha a chim i a dihhnu kuttlaihnak ah mirum ngaipa pakhat nih a kut a hong tlaih pah in, ‘Na thil a rak in chuttu miṭhalo pa kha ka si, na ka pekchihmi Jesuh thisen nih a ka thlen caah na cungah ka lawmtuk. Ka nunnak ah nangmah cu leiba nganpi kan bat ko, a tu cu Bawipa nih rumnak zong a ka chap chih cang e,’ tiah a ti.\nExodus 12 chungah thisen biapitnak:\nUle nau hna, Israel mi hna sal i an can lioah khan sifak le rethei ngaingai in an rak um ko. Uktu hna kut in hremnak a phunphun an ing. An hmape le tukvelhnak hma vialte nih an thinlung a fakter ko hna. Nilin lakah rian hrang an tuannak ah an thazang a dih cikcek. Taksa thinlung in an ba hringhran. Kum saupi cu bantuk dirhmun i an umnak nih an cungah harsatnak le derthawmnak tampi a chuahpi fawn. An hna bei a dong cikcek ko lai.\nZankhat cu an cungah thil khuaruahhar mi a tlung, Lanhtak puai zan ah. (Exodus 12). Tuufa thisen kha an innka ba le innkatung i an thuhnak thawng in Pathian zohkhenhmi ah an hong cang. Pathian nih a chimh hna bang in, innchung ahcun lanhtak tuufa sa emmi cu an ei fawn. Cuticun tuufa thi le sa cu an nun ah a hong lut. A zaw a fakmi an um zong ah, pum tlamtlinglo an um zong ah, mitcaw kebei kutzeng kezeng an um zong ah tuufa sa emmi te cu an ei ve ṭheu lai. Lenglei innka zong ah thisen cu nehdih, nalh dih a si ko lai.\nAn tuanbia ṭialtu pakhat nih a ṭialmi cu, “Chungkhar khat hna cu fa upa pathum an um. A pu he, a pa he, a tu he fa upa lawngte an si. Cucaah a pu nih an ih lai tiangah innka ba le innka tung kha a zohter ṭhan hna i, thisen aa neh le nehlo, a loh hna a lo sual maw, a pingpang hna ah an nalh sual maw tiin a zohpi hna i, thisen cu nehdih a si hrimhrim ko ti ai fian hnu ah an it kho e” ti a si. Cuticun zinglei a hong chuak i, thil aa phundang cang. Sal dirhmun siti loin, miluat dirhmun an si cang. Damlo mizaw mifak mi, le sifak rethei an si ti lo, thilri chawva suingun he dam ngai le lunglawm in an chuak cang. Bawipa nih Izip mi cu Israel mi cungah hmaizahnak a ngeihter hna i, an halmi paoh kha an pek hna. (Exodus 12:35-36) Cucaah thilri tampi, sui le ngun tampi kha an pek hna ti cu fiang tein kan hmuh khawh.\nTuufa thi le sa nih zankhat ah an nun cu a thlen ko dah ngai! An dihlak in a ṭhawngmi, a dammi, a rummi ah an i chuah. Sal le santlailo si ti loin Bawipa ralkapbu (Ex.12:41) tiah auh an si cang. Amen.\nJesuh Thisen Hmual:\nJesuh thisen cu a mak lawlaw, zungzal a hmunmi thisen, caw thi le tuu thi le meheh thi nakin a sunglawi deuh i, minung nunnak a cawtu khotu, a thlengtu, a khamhtu, sual a ngaihthiam khotu le a thianter khotu, a kan humzual zungzal khotu thisen a si.\nKan Bawipa Jesuh ngaknu thiang chung in a chuah channak hi sullam a ngei. Joseph thi aa tello i, cunglei Pathian thi in hrinmi a si. Cucaah Jesuh cu Pathian thisen kengtu a si i, Jesuh thisen cu Pathian thisen, zungzal a hmunmi thisen hrimhrim a si.\nCucaah Jesuh thisen cu hmual a ngei. Zeibantuk hmual dah a ngeih tiah cun, chunglei in a kan eihmuartu sual thurhnawmhnak vialte a kan ngaihthiam i, a kan thianh khotu hmual a si. Jesuh nih a chimmi cu “..hihi ka thi a si, biakam fehternak thisen, sual ngaihthiamnak ca i mi tampi ca i thletmi cu a si’ (Mt. 26:28) ‘a ti. .a Fapa Jesuh thisen nih kan sualnak vialte in a kan thianh’ (1 Johan 1:7). ‘Nawlbia ning ahcun zei paohpaoh hi thisen in thianh a si…’ a ti (Hebru 9:22).\nCucaah Vailam cung thisen lo in Khamhnak a um lo, Damnak aum lo, Ruahchannak le zungzal nunnak aum lo. Nifa thiltha na tuahnak, mitha na sinak nih an khamh kho lai lo, Khrihfabu rian na tuannak nih an khamh kho lai lo… Vailam cung thisen lawnglawng in ngeihthiamnak le Khamhnak a um (Hebrew 9:22, Lev. 17:11)\nVoikhat ah mi pakhat nih, “Jesuh thisen cu sual thianhnak hmual a ngei nan ti, zohhmanh u, vawlei cung minung an sual peng ko ṭung?” tiah bia a hal. Aw..sitak e…, Vawlei ahhin kan takpum khawlhnak ah sahpiat tampi an ser ko nain a thurhnawmmi an tam lengluang ve ko. Zeicahtiah sahpiat ṭhawnnak an hngalhlo caah a si. Sahpiat cu kan pawngte ah i chiah hmanh usihlaw, kan i thuh hlan lo cu kan thiang hlei lai lo. Sahpiat sernak hmanh ah rianṭuan usihlaw kan thiang hlei lai loh. Thian duh ahcun sahpiat kha i lak i, i thuh ve i kan thiannak ah hman a hau” tiah an leh.\nCu bantuk te cu a si. Jesuh thisen cu zumhnak in kan i lak hnu lawngah rian a ṭuan. Kan zumh lo chung paoh cu kan thiang hlei lo. Cucaah zumhnak in i lak ve tik lawngah khuaruahhar in rian a ṭuan taktak ve.\nHebru 9:22 chung zong ah zei paohpaoh hi… a ti khah. Zei paohpaoh timi ah hin kan nunnak dihlak aa tel. Zei paohpaoh hi Jesuh thisen in kulh ding, tuam ding le humzual dingah a kan hmuhsakmi a si.\nUle nau, Jesuh thisen cu Pathian thisen a si i, sual ngaihthiamnak le khamhnak, thianhhlimhnak le humzualnak hmual le huham a ngeimi a si. Zumhnak in kan cohlan or i lak tikah kan nunah Thiang Thlarau hmang in rian a ṭuan cuahmah ko.


Minung Hi Zeiruangah Dah That Nak Kan Tuah Ah, I Lomhpi Lo In Hnahchuah Nak Lungput Kan Neih Ti Mi Kong Lam, Le Cangai Kong Lam Tawi, Share In Rak Ka Bawmve Uh. – Chintanbo\nHnahchuahnak Cangai Lungput,Cangai lungput kan timi cu zeidah a si Cangai cu bawmchung ah a chin chinlo in na chiah hna zongah bawmchung ah an um peng ṭhiamṭhiam ko lai. Cucu bawmchung in an chuah duhlo ruangah maw a si.\nAn chuah khawhlo ruangah dah a si Chuah zong an duh ko i a chuak kho ding zong an si fawn ko,A sinain an chuahlonak a ruang cu an lungput ruangah a si. An lungput nih chuak kholo ding in a tuahmi hna an si.\nPakhat nih chuak ding in a cung a hung kai tikah a dang a hawile nih a tanglei in a rak dawh hnuh ṭhan lengmang caah pakhat hmanh an chuak kho lo. Cucaah an dihlak in a donghnak cu bawmchung ṭhiamṭhiam ah khan a si peng ko.\nHnahchuahnak a um ahcun minung zong hi cangai bantuk kan si ve tawn. Hnahchuahnak lungthin a um ahcun midang nakin kan hlawh a tlin khawhlo tikah a hlawh a tling dingmi zong tangthlak le hnuhdawh kan hmang tawn. Hnahchuahnak thinlung hi mah le mah upatnak le zumhraihnak a ngei lomi pawl .\nlungput le nunning a si, Hnahchuahnak a um tikah rampi zong nih miṭha le bochantlak minung kan ngei kho lo. Hnahchuahnak hi pumpaak lawng siloin Innchungkhar, khua le ram, miphun tiang a hrawk khotu a si.\nThawng dang.Sagaing ramthen Tamu peng, Tamu-Khampat motor lampi cungah Tamu PDF Battalion-2 nih April 3 ah khan hmunhma thenh in 125 motor pakhat cu dinter in checking an tuah tikah toolbox chungah ritsi an hmuh ruangah PDF nih cun, kan tleih tiah thawngthanh nak an tuah.\nCu he pehtlaiin ritsi a hmangtuzuartu inn pakhat an luhhnawh tikah a zuartu le hmangtu 13, phone 6 ritsi chunhnak ah hmanmi siring 300 lengkai, WY hursi 45 tlang, chatpia chiahnak ah bing phyu bu 3 bing phyu dur 1 telh in phaisa 62400 he an tlaih.\nKawl ram, kong,Tamu PDF Battalion 2 nih kum 2022 March 30 ah cathanh an chuahmi ahcun Kalay-Tamu lampi in ritsi phor in zuar lo dingin ralrinnak an pek cang hna i, hmailei zongah atu bantukin nawl ngai loin ritsi kan in tlaih than hna ahcun kan in ngaihthiam hna lai lo, fak taktakin dantatnak kan in pek hna lai tiah an langhter chih.\nHnahchuahnak Cangai Lungput,Cangai lungput kan timi cu zeidah a si Cangai cu bawmchung ah a chin chinlo in na chiah hna zongah bawmchung ah an um peng ṭhiamṭhiam ko lai. Cucu bawmchung in an chuah duhlo ruangah maw a si An chuah khawhlo ruangah dah a si Chuah zong an duh ko i a chuak kho ding zong an si fawn ko. A sinain an chuahlonak a ruang cu an lungput ruangah a si. An lungput nih chuak kholo ding in a tuahmi hna an si.\nHnahchuahnak a um ahcun minung zong hi cangai bantuk kan si ve tawn. Hnahchuahnak lungthin a um ahcun midang nakin kan hlawh a tlin khawhlo tikah a hlawh a tling dingmi zong tangthlak le hnuhdawh kan hmang tawn. Hnahchuahnak thinlung hi mah le mah upatnak le zumhraihnak a ngei lomi pawl lungput le nunning a si. Hnahchuahnak a um tikah rampi zong nih miṭha le bochantlak minung kan ngei kho lo. Hnahchuahnak hi pumpaak lawng siloin Innchungkhar, khua le ram, miphun tiang a hrawk khotu a si.


Posted By: admin November 5, 2020\nUS ram ah mithang Pakhat a si ve mi Piers Morgan Television presenter, writer journalist, columnist social critic ah mithang taktak asi mi nih Trump cu fak taktak in a thuat . a soiselnak a ruang cu Trump party hna nihhin election vote rel mi ah an lung atling lo mi a um caah , Trump nih vote rel cuahmah mi cu ngawl rih ding in court ah duhlonak alangter caah atu hi vote rel an ngawl rih hi a si.\nPiers Morgan nih Trump cu “Nobody’s stealing the election Mr President, so stop stoking the fires of civil war, let the votes be counted,” A ho hmanh nih election hi an fir lo fir zong an timh lo Mr. President , cu caahcun ram chung ah buainak le ral chuater hi ngawl cang law, vote cu rel chumzawn ko cang hnaseh, na sungh ahcun tiah fak taktak in a thuat.\nTrump caah ruahchannak pakhat a um mi cu 2016 lio bantuk khan Trump nihhin teinak a hmuh than kho mi a si ” miracle” a tlung than kho mi a si tiah mipi nih an chim chim cio. atu tiang ahcun vote rel cu an ngawl chung rih Arizona state secretary nih alangter ning ahcun tuzarh Friday ni hlan cu me rel a si lailo tiah a chim. Daily Mail News


Malaysia: Rengh deuhmi MCO 3.0 zulhphung pawl - THE CHIN EXPRESS\nMalaysia: Rengh deuhmi MCO 3.0 zulhphung pawl\nMalaysia cu COVID-19 zawtnak a karh tuk caah Avoi 3nk Chawvah Khapmi (Movement Control Order – MCO 3.0) kha cozah nih a rengh deuh i May 25 thokin atanglei pawl hi zulh chap asi cang lai:\n1. Cozah rianṭuan 80% (cheuli cheuthum) cu zung kai ti loin an inn cio in an ṭuan cang lai. Cozah rianṭuan 80% cu 750,000 hrawng an si.\n2. Private company rianṭuan 40% (acheu dengmang) zong zung kai ti loin an inn cio in ṭuanter an si cang lai. 40% cu a minung cun 6.1 million hrawng an si lai.\n3. Bus le tlanglawng pawl zong voi dang bantukin minung khat lakin cit a ngah ti lai lo, acheu (50%) lawng luh/cit a ngah cang lai.\n4. Kungṭeih le rawldawr (restaurant, food court, food truck, tbk) pawl cu zingka 8am hnu lawngah an on hna lai i 8pm ah an khar dih hna lai. Eidin tirawl dawr, 7-11, KK, 99, ti bantuk pawl zong on le khar caan aa khat dih.\n5. Petrol station pawl zong 8am in 8pm tiang lawng on si lai, nain highway ah ummi pawl cu punghman (chun ni tlak zaan khuadei) on si ko lai.\n6. Zaan market (ngiah ze) pawl cu 4pm in 8pm tiang lawng on si lai.\n7. Sii dawr (pharmacy) pawl cu 8am in 10pm tiang on si lai.\nLeng a chuakmi minung tlawm deuh hna seh ti kan duh caah mah pawl hi kan chapmi si, tiah Malaysia Runvennak Vuanci Pu Ismail Sabri nih a thanh.\nMCO 3.0 cu May 12 in an tuah cangmi si i June 8 ah a dong ding si. Sauh/lo kong cu cozah nih a chim rih lo. MCO 3.0 ahcun state-dang le peng-dang kal a ngah lo. Pumh, meeting, ṭhitum puai, lentecelh, sianginn kai, ti bantuk vialte khap dih asi. Rawldawr ah ei a ngah lo. Mask hruk loin lengchuah a ngah lo. Rianṭuannak le dawr ah min, phone number le taklinh zong ṭial peng asi.\nMah buin zawtnak a karh tuk caah atu bantukin an rengh deuh i zulhphung an chap hi si. Felfai tein zulhter asi lai caah palek nih lamkham (roadblock) le dantat zong a tam deuh cang lai.\nZulhphung a zul lomi pawl cu minung 1 ah RM10,000 tiang dantat asi lai. Visa a ngei lomi kanmah Chinmi lebang cu tlaih le thongthlak khawh zong asi. A herh lo ahcun vak hrimhrim hlah usih. Cun kan kalnak paoh ah min, phone number le taklinh ṭial philh hrimhrim lo ding, ṭial lo ruangah RM10,000 dantatmi an rammi tampi an um cang.\nRengh deuhmi MCO 3.0 hi ni kum March thla i full lockdawn tluk in a fak lo\nKha lio cun nunnak caah a herhmi sii le rawl dawr lawng on an ngah i adang zeihmanh ngah lo caah Chinmi tampi rian/tangka ngei loin harnak kan tong dih.\nTutan cu thilpuan dawr le sehzung pawl zong ṭuan a ngah ko, nain zung kaimi le a vakmi an zor tuk lai caah customer an tlawm deuh lai i boss te nih dawr kharmi le rianṭuan ter lomi le lahkhah ṭhumhmi an um len lai – harnak cu kan tong ko lai nain aa ning deuh lai.


Hriangkhan Khua – LUNGMILI TUANBIA\nHCF MISSION TUANBIA\nHriangkhan Ciruang Foundation\nPosted By: hriangkhan\nLungmili cu Hriangkhan ram chungah theihtlei ngaimi Tisor pakhat a si. La-Aw Tiva a donglei, Hriangkhan le Hmunlipi karlak, Thantlang tlawnnak lamthlang lam in meng khathrawng a hlaatnak ah a um. Khua in meng khat le a cheutluk a hla.\nLungmili Tili hi pahnih a um i, Linu le Lipa tiin min an ngei. Chaklei Tili hi Linu Kan ti i, thlanglei hi Lipa kan ti.Linu le Lipa cu falung cheu hrawngin an i hlat. Linu hi Lipa nakin a kau deuh i a Tisor belte cu a niam deuh. Lipa hi a bi deuh nain a Tisor a saang deuh i pe kul tluk a si lai. Cucaah ngaleng cu mah kaa tiang lawng an phan kho i mah pin cu an kai khi ti lo. A Tili kam veve cu lungpang in a um. A Tisor hi Thal can ahcun ai dawh ngai.\nLinu cu Lipa nakin a Tisor thlak a nuam deuh. Pe hleinga hrawng si dawh asi. Fur Tilian lio ahcun Tisor thlaak a niam chinchin. A thut hi, Tthal lio an tahnak ah pe 30 tluk a si an ti. A bitkauh tu cu Skuaiar(square) pe 150 tluk asi Tteo lai. Mit zohnak lawng in zawndamh asi, Aho set nih va tah\ncu a um lo. Linu ahcun ngaleng an kai khawh ti lo caah perpa le lole le ngate phun deuh pawl lawng an um.\nLinu cu a kam veve ah lungpang nih hlaat nawn in an kel. Tisor tlaaknak lung le a tili karlak ahcun a chunglei ah hei kur a mahka cu darkhuang kua tiah an ti. Mah Tisor tlaaknak lungpang a tang deih te ah mi pakhat Ttutnak tluk keu lung fonghlei a um. A ral a Tthami cu an thu i an ke cu tangah an thlai ko. Vun i hnursuan sual ahcun tang tili ah pil chur in tlaak fawi te asi. Mah lung fonghlei ahcun Nu Kuak an timi nu hi a rak Tthu ngam ve. Mah min chuankhan cun, mah lung fonghlei te cu Nu Kuak Tthutnak an ti.\nLungmili in a chaklei falung pathum tluk hlaat ah lungkua nganpi a um i a min ah Ralte lungkua ti a si. Mah lungkua luh laiah cun lungdeu kau pi a um i pe hleinga tal cu a sang lai. Lungpher kaupi ai phah i a chungah minung tluk tthut khawh asi lai. Kan Biakinn tia dengmang khi a si. A deng tiang ahcun pe sawmthum tluk a hung thuuk. A cholei ah a hung kuami asi. A muih ngaingai caah dahmei le meifar lo cun luh khawh asi lo. A chungah cun papalak an tam ngaingai. Tthalcaan ah hin ngaknu tlangval pawl asiloah hawikom dawt khual hna zong nih zoh an duh ahcun an kalpi tawn hna i, an i nuam ngai. A kam veve lungpher ti bantuk hoi hna ah khin an kel nithla, an min te hna an Ttial i a hnu i hun hmuh Tthan tikah lungthin phundang piin a um tawn. Lungleeng ngai a si.\nRalte lungkua chak farlong paruk tluk hlaatnak ah lungkhua nganpi a um Tthan i a min ah Ralpi kungkua ti a si. Ralpi lungkua ahcun lungdeu a um ti lo. A phan khimi an tlawm. Zeicahtiah a kalnak tiva hrawn a chia i nunau pawl caah cun kal a har ngai. Ti hi luang set lo i inn ngawngaw lung an i thuat tung. A khonmawkaah cun kalnak hmanh hngalh awk lo tiangin a hrawn a har.\nHriangkhan i cozah rianttuan Upa pawl si hna she, Biaknaklei Upa pawl si hna she, an tlun can ah, can an ngeih ahcun ngaknu tlangval pawl nih lungmili le Ralte lungkua an zohpi tawn tawn hna. Mit lung a awiter i zoh phu hrimhrim a si tiah a phanmi paoh nih an ti cio.\nLungmili timi min hi acheu nih lungmitli a rak si an ti. A tisor an saan caah an zoh ah hin an lung a rak mit i “Lungmit-li” an rak ti i, mah cun “lungmili” tiah ti a hung si. Acheu nihcun “lungmili” hi “lunglinh’li” ti a rak si an ti.\nLunglinh’li an tinak sullam cu tuanbia a ngei. Hlanah cun raldoh a rak tam caah Lai Ral an rak i doh lioah hin, ramhraang phu khat cu, mahka lungmili hrawng hmun kaa khat ah an rak riak ti a si. An riahnak ding lungdeu ah khan Rulhreu an rak bok zengzung ko. Mah ramriak pawl nihcun, Rulhreu cu caluang(thunluang) ah an rel i, a ki ah khan an li le thal, an meithal te hna, an zal te hna an rak bah ti a si. Zan ah khan Rul nihcun ramriak pawl cu an lu a liah dih hna hnuah ai zuuk diam i a lo ko in a kal tak hna. An sam zong kolh pet in a liah hna ti a si. An thil bahmi vialte an zoh tikah pakhat hmanh a um ti lo. Mah hnu ceo cun an thil bagbaj thingkung kha Rulhreu ki a rak si kha an hngalh.\nAn thil vialte cu rulhreu nih a kalpi dih caah, ramriak pawl cu an thin a hung tuk i, Rul cu lawnnak neh in an dawi i, Tili chungah a luh kha an hngalh. Lung kha meiphu ah an linh i tili ahcun an paih thluahmah. lung tampi an paih tikah tili cu a sa i Rulhreu pi cu a hung chuak zuaimai. Rua an i zum zau i an khawh. An khawhnak ruazum cu setpho ah ai bunh. A cheu nih rul ci an kheen. Rua an zummi kha a donglei in an zummi a si caah rua cu a lettalam in a rak nung. Kum 1960 tiang ah khan lungmili rua cu a rak um peng ko. Lung an linh i an paihnak a si caah “lunglinh-li” an rak ti. atu ah cun Lungmili tiin kan auh.\nRulhrau cu a ceihma ngai i a saihmahrang in lungkua ah a lut i mah lungkua cu zulh lengmang i hranse khua ah a chuak. (Hranse khua cu, a tu kan khuali i tkangbo khi asi i Hransetlang ti ah khawh asi. Hranse mi an rak umnak khua asi.) Hransetlang ah a ummi Pu Zawl Thang inntang ah rul cu athi. A thaizing ah Zawl Thang nih Rulpi ruak cu a hmuh tikah a puan ngeihchin te khan a tuam i Rulpi cu ttha tein a vui.(Zawl Thawng hi misifak a rak si i khuami nih an rak nautat ngaingai. Sa an kah chel ah hin a ruhrang lawng an rak hleh. Chumh awk a tlaak lo caah saruh cu tahrang ah a khon lengmang hna.)\nZawl Thawng nih Rulpi a Fimhlawm zan ahcun, an inncar ruaphur lakah rua kung pakhat a mit a ceumi kha uico nih a hmuh i a baoh lengmang. Zawl Thawng nih a va zoh i a mit a ceumi ruakung kha chingchiahnak ah tlah in a ttem ta. A thaizing ah mah rua cu a tuk u lile centiang ah a ser.\nMah li le centiang cun ram a vai i, sa cu mit loin a kah. Sa tampi a kah caah a rum i a lian ngai cang. Nikhat cu, sabuh er ai tiim. Khuami vialte kha rawl einak puai ahcun a sawm hna. Saruh an rak hleh i tahrang chung i a khonmi vialte kha a mi zapi hmaiah cun a bungh i,’Mah hi nan rak ka dawtnak asi,’ tiin a ti.Khuami vialte cu an ning a zak tuk.\nHransetlang ah a chuakmi lungkua hi lungmili ah a vung chuak i ai hlan tiah an ti. Mah lungkua cu Hransetlang in mai pum an rak hrilh i lungmili tiang a ril an rak ti….\nBy: Pu Hre Vung\nHCF USA CIVUI SAWMNAK\nHriangkhan Ram Tiva Au Aw\nHCF USA UPA 2017-2019\nHCF USA UPA 2015-2017\nMINO LE FIMCAWNNAK\nHriangkhan Mei Lomhnak\n© 2018 Hriangkhan Khua. All Rights Reserved


Dalan; Rangoon, Kamayuat peng ah Dalan pa cu Meithal in a cal ah thi lak an kah – Chintanbo\nDalan; Rangoon, Kamayuat peng ah Dalan pa cu Meithal in a cal ah thi lak an kah\nAugust 17, 2021 admin MYANMAR NEWS 0\nDalan; Rangoon, Kamayuat peng ah Dalan pa cu Meithal in a cal ah a kah\nRangoon, Kamayut(ကမာရွတ်) peng, 3 veng Thantapin(ထန်းတပင်) lam le Setanathuh(စေတနာသု) lamkil kiang Inntung No.17 ah Dalan thawngpe tu tiah mi tampi nih an ti mi Tin Hlah cu tu zing Slm. 5:00 hrawng ah meithal in thi lak in kah a si tiah khua chung hrihram Kamayut information nih a langhter.\n“Tu zing 5:00 hrawng ah a pongkiang a um mi pa 1 nih a chim ning ah cun au thong theih in kan va zoh tik ah cun a cal hrimhrim ah meithal in an kah” tiah mithmuh tehte a chim mi cu Kamayut information nih a langhter.\nYangon Khit Thit Media nih Kamayut peng chung khuami pa 1 cu pehtlai in thawngpang a hal i Dalan ah rel a si mi Tin Hlah cu thah a si nak cu” bia hmaan a si, tu zing ah ralhrangbu le palek tamngai motaw in a rak phan cu ka hmuh tiah a chim.\nKamayut Information nih a langhter mi zong ah tu zing slm. 8:00 thawk in Thantapin lam chung ah motaw ngan pa 1, motaw 5, inncit motaw 5 le ralhrang, palek 30 reng lo an phan i thil a can nak hmun le a pongkiang hrawng cu an check, kherhlai nak an tuah tiah theih a si.\nBreaking News; KIA le PDF fonhti in an doh than, ralhrang lei pa 6 an thi i tamngai hliamhma an pu\nSagaing ramthen, Myaungmyo peng ah SAC nih rian khih mi khua bawi a lu an tan, dalan pa 1 an thah


Trump thatho tuk cang; US mipi nih ngaih, zoh, theih an duh tuk mi cu tuah asi cang lai\nUS politic nih ruangah vawlei cung ramdang thawngpang cu thei le rel huam a si ti lo. Tu lio cu Presidential race a linsa tuk caaah ka chim cia bantuk in US thawngpang hi tial/ rel lengmang ko hna u si. Democrat lei nih an rian hmasa bik Vice President thimank cu an dih cang i, tu cu Trump an tei khawhnak ding caah fund kawl le debate tuah a si cang\nDemocrat lei nih vice President caah kamala Harris, (minak-Jaimaca le India hrinsor) an thim hnuah Mike Pence, Vice President US nih debate tuah zawk zawk u si law, fakpi in Biden le Kamala hi phomh ka duh tuk cang ti a vun chim i, Trump zong nih Debate ah kan zoh lai cu tiin a vun chim ve\nAmerican November 3 , 2020 election kong ah thawngpang a linsa ngai mi pakhat cu, America History ah a um bal lo mi, le a voihkhatnak ding caah minak nu Kamala Harris Vice President ding caah Joe Biden nih a thim mi hi a si\nMah bantuk in Democrat lei nih minak Vice president caah an thimnak ruang bik cu, minak tampi vote an hmuh/nga khawhnak ding caah le India mi, US ram ah um mi vote an hmuh khawhnak ding caah a si ti cu fiangtein thei a si. Kamala hi Californai Senator a ttuan lio mi a si i, Democrat lei nih an uar ngai mi pakhat a si ve\nTu cu US mipi nih ngai an duh ngai mi le thei an duh ngai mi le zoh an duh ngai mi pakhat cu Debate hi a si. Mah debate kongah hin Joe Biden cu Trump he Debate tuah lo ding in Democrat lei nih an rak ti cang, natein US president Mee pek hlan ah Debate hi a hertuk mi asi caah 7 October ah Salt Lake City, Utah ah President Trump, Mike Pence le Joe Biden, Kamla Harris hna cu US mipi vialte hmuh khawh ding in debate tuah a si cang lai.\nHillary le Trump debate an rak tuah lio ah kha, Hillary kha CNN ah rian ttuantu pakhat nih bia a hal ding mi kha rak pek cia cang kha, Trump cu zei hman bia haldingmi Question kha a thei lo, natein Debate ah khan Trump nih Hillary kha tei tuk caah President Trump nih Hillary a tei nak zong kha a si tiah expert pawl nih an chim. Credit-RTK\nBe the first to comment on "Trump thatho tuk cang; US mipi nih ngaih, zoh, theih an duh tuk mi cu tuah asi cang lai"


Hakha ah Cozah Project In Thil Tuahmi Kong Ah Ka Hmuhning: Ral Hmung Certual Shopping Mall Kong – THE CHINLAND POST\nHakha ah Cozah Project In Thil Tuahmi Kong Ah Ka Hmuhning: Ral Hmung Certual Shopping Mall Kong\nBy Salai SH Lian– 2019 October 14| Chin ramkulh cozah uknak le khualipi ah lutlai nawlngeitu lubik hi a dotdot in kan zoh a si ahcun, Hakha ah khuasa in a um behmi le ṭhutdir a timmi an si bal lo ka ti ahcun ka palh lai lo dah. Cucu, Hakha khualipi a si hnu in nihin ni tiang kan si ning a si. Nihin ni tiang cozah an ṭuan dih in aa ṭhialkammi le an umnak hmun ah kir ṭhan a si peng ko rih! Hmailei zong ah a si thluahmah rih lai dah. Cun, Khualipi sinak in umhmun khuar ding ah Laimi hruaitu kan pa le nih Lairam khuapi hna hi (Chin Oo Sii) caah a sawh zong an rak sok lo i, a ham zong an rak ham lo timi cu tuanbia ah kan hmuh — Waibulah le a neel ṭha deuhmi Kalay-Khaikam le Gangaw kiangkam tu an rak sawh. Hi kong cu ka ṭial duh hnawh chan silo caah mah vial in za rih sehlaw, caan ṭha um tik ah kan peh ṭhan te lai!\nRal Hmung Certual: Shopping Mall Sak Timhnak Hmun (Photo_Salai Ngun San Aung)\nNai hrawng ah Thawngpang a lengmi cu Hakha Khuathar Pu Ral Hmung Certual ah Shopping Mall (Chawdawr Nganmi) an sak lai ti a si. Hi thawngpang hun theih cu lung a nuam lo ngai. Cozah a kan hruaitu kan Pa le nih hin zei khua ko dah an ruah hnga timi ka lung a hun chuak. Hakha khua a kauh khawhnak ding ‘Master Town Planning’, ‘Hmunthar Samhnak’, tbk. an timi vialte ah cucu pawl (Shopping Mall tbk.) caah a telmi cu a va si ko lai nain ka ti…. Ziah hitin khuachung hmunhma cia thengtheng ah an ruahning a si hnga. Khua sersiam ning le khuapi ṭhanchoter ning (Town Planning le Urbanization) a theih hngalmi cu ka si lo nain, hihi cu a ṭhami thil le a dikfel deuh rua lo tiah ka ruah. A biapi cu mizapi tlawnlen khawhnak hmunhma (public space) kan herh deuh hlah maw tiah keimah tein ka hei ruat! A minchawng Pu Ral Hmung kong cu a dangte in hei chia rih u sihlaw….\nA hlei khun in, Hakha ah Inn hmun pakhat ca hmanh a har tuknak ah, a um ciami khua chung hmun — Certual, Sianginn, Dinnak Hmun hlawt in Cozah Inn lo le a dangdang project ngeih an hmanmi hi cu ruah ngaingai a herhmi a si. Hlan lio ah a cangmi, cozah lutlai nih an duh poah in an kan soksam piakmi innhmun le lohmun kong cu hei chia ko cang u sihlaw; a nai bik ah, Pu Hung Ngai cozah chan ah a cangmi in ka hun char. Pu Hung Ngai hi USDP a si hlan hrim ah SPDC chan siseh, USDP cozah lio in Hakha ah lutlai in a um cangmi a si caah a caan a sau ngai. Mi tam deuh nih cun kan hngalh ciami a si ko. Cun, NLD cozah chan ah a cangmi zong hi khuaruahhar a si ṭhiamṭhiam fawn; Ruahning bantuk an si deuh rua lo hlah maw! USDP nih timhtuah ciami pehzulh in ṭuan lengleng ah zeidang an tuah thar ngaingaimi theih ding zong a um lo. Nihin ni tiang ah, USDP chan i, Phungsermi phun 16 leng ah NLD cozah chan ah Chin Hluttaw nih phungthar an ser chapmi kong zong kan theih bal lo. An remhmi pakhat hnih dah ti lo!\nKa bia ka vun pial sual, a dih hlan ah ka ṭial duhmi Cozah project in hmunhma hrawhmi kong vun kir ṭhan ning law:\nPakhatnak ah; Chin Oo Sii le Tlanghrawn (Bethal Biakinn) karlak ah a rak ummi Bogyoke Pangpar Dum, i dinhnak a rak ummi cu hrawh a si. Hihi ngakchia le mithar deuh nih cun kan hngal men lai lo. Hakha ah Pangpar dum kan rak ngei bal ve ko. Nain, atu ahcun, kan uktu hna dangdang nih an sawksam i, pumpak inn hmun caah a cheu an zuar, Inn dawhdawh a dir i ṭha ngaimi cu a lo. Nain, a lawh lawng a lo i, thil dik cu a si hrim lai lo. Zapi nih dinhnak an hman khawhmi Pangpar dum in, pumpak inn dawhdawh le Cozah zung ah, minhlinh tein Sipin zung an hun sak. Cun, hi hmun ṭhiamṭhiam ah, atu ahcun, pittet ngai in Chin State Hluttaw timi Innpi an hun sak chap ṭhan. A luhchuahnak zong a rem hrimhrim lomi hmunhma cu cozah nana cu heh tiah an remh caah a remmi a va lo sawk. Tlangcung miphun dang, hmun dang tampi chim lo in, Kachin nih an Cozah le Hluttaw an sakmi khi hei hmu ve hna sehlaw, an khuaruah ning tal a dang hnga mu ka ti pah ṭheo. Cozah chumtual cu Lai-inn, Lai thingṭhang design in Laimi nih tualleng politik rak phai tawnnak hmun phun in tuah khawh le sak khawh tuk a si hnga i a dawh in a rem tuk hnga nain…\nPahnihnak ah Hung Ngai cozah chan ṭhiam (USDP tang) ah, Chin Oo Si Primary Sianginn cu an hrawh riangmang i, Chin State Cozah Innpi (The Red House) an sak. Hihi lio i, a tlami Nulepa le fale mithli hmanh a ro rih lo. Ngakchia tete hmanh an lung a faak dih i “Nunu, Papa, kan sainginn a um tilo an rak ti…” i an tah kha! Khuanu/pa nih fakpi an rak doh, an rak nawl, hmunhma dang an rak sawh nain nawlngeitu nih an rak duh lo tiah kan theih. Lung nuamhlo ngai awk cu a si. Cucu, Nihin ni ah, Cozah zung hi tluk inn nganmi sak ah, Mileng le Milutchuak mawṭaw/saikel dirternak hmanh le dinhnak hmanh a um lo. Cun, cozah nih Sianginn hrawh in Cozah Innpi an sak hlan ahhin, Chin Oo Si Sianginn ah cacawngmi ngakchia, Sang le veng ummi nih lentecelhnak ah an hmanmi hmun zong an rak hrawh. Cucu, Nihin i, USDP an party zung Inn nganpi a dirnak hmun khi a si. Kan Pa le pawl hi mino nih an kan ngia rua lo, an lung si ko ruah tiah nan ruah men lai, nain nan techin fapar caah zawnruahnak le siaherhnak hi an ngei tak lo hlah maw timi lungthin ah a hun chuah chel a um theo tawn. Cun, nai deuh ah, a cozah si lomi phu HBA/C Haukulh chung ah a ummi Certual, pumpululh celhnak cu Tennis celhnak tual ah kan thlen lai tiah khuaruat kho upa ruahnak in an rak ceih. Nain, mino tampi nih duhlonak an rak langhter caah HBA upa nih an let ṭhan.\nUSDP Office, Hakha (Chin Oo Sii) Photo_Salai Ngun San Aung\nPathumnak: Tutan ah, Hakha Khuathar ah a ummi Pu Ral Hmung Certual cu Chawdawr Nganpi (Shopping Mall) ah sak ding in Cozah lei nih an hun tawlrel than tik ah, hihi khuaruah har ngaite a si. Zei ruang thengtheng ah dah khuachung hmun rem cia hi hrawh le sawksam cu an tim hnga timi biahalnak ka lung ah a hung chuak.\nShopping Mall le High School a tlar in umti dingmi zong hi a phung zong a si hnga maw ka ti. A si hmanh ah, a ṭhat zong ṭha lai lo ka zum tuk lo. Hmun um hringhran lo mi cu sisehlaw phun dang. Master Town Planning ning in Hakha cu a kau ngaimi a si ko cang. High School siangngakchia caah lentecelhnak in hrimh ṭhannak hmun a si lawng lo, Sang le veng vialte nih hmanmi a si. Cun, khuacaan ahcun, sang dang le hmun dang pipi in vung kal hnawh in hmanmi hmun a si fawn. Cozah Innpi, Hmunhma le Shopping Mall tbk. cu Khualeng hmunhma kaupi a umnak ah sak in zapi nih va fuh dingmi khi a si. Khika hmun ahkhin, zei tluk rem in sak sisehlaw mawṭaw/saikel dinhnak zeizah dah a va um kho lai.\nAtuhi, ṭhanchonak nih a hun kan phanh i, mawṭaw zong a karh ngaingai cang timi cu cozah upa si lo in zapi nih hmuhtheih khawhmi a si. Cun, a taktak ahcun, Shopping Mall sak tbk. hi Cozah nih a rianh ding mi zong a si tuk lem lo. Kan ṭhancho lo tuk rih caah, pumpak nih tuah ding ah an ngamh deuh rihlo caah a si ko. Thil sining le vawlei dang kalning ahcun, Chawlehthalnak Business lei he a pehtlaimi rian a si. Hi thil sining pahnih zohchunṭi ahcun, cozah nih an tuah deuh dingmi rian cu Mizapi ngandamnak he pehtlaimi lentecelh zaangleknak hmunhma tu tlamtling tein a tuah deuh dingtu a si. A ṭhanchoter ding a si. Kan hnu kum zong ah, GTI Sianginn kuam chung ah, Biaceih Zung nganpi sak a si hoi cang. A tak ahcun, Laitlang khuapi nana ahcun, Hakha hmunhma hi a kau tukmi a si.\nA donghnak ah, a luan ciami cozah chan ahcun, kanmah Hakha khuasa le umthu nih nawlngeihnak le chimrelnak kan rak ngeih kho lo i, zei ti tha hei ti ko usih. Nain, atu cu Cozah chung zong ah chimrel kho le khuaruat kho kan ngeih cang hna. Hihi kan Pa le pawl nih fakpi in an ruah dingmi a si. A ngan dammi Hakha khuasa kan si khawhnak ding ahcun, Cozah nih khuachung ṭhanchonak tawlrel ning hi a biapi tukmi a si. Shopping Mall sak hi dohawk tlak thil zong a si lo. A doh zong kan doh fawn lo! Nain, kan caan sining, kan hmunhma thimmi zohchun tuhi felfai le tha deuh tein an kan ruah piak ding a si.\nCun, hmailei zong ah cozah zung le department dangdang hun sak thluahmah a si lai. Cu tik ah, a tlacop in zung tin le kai pah ah an hmuhmi hmunhma sawhsawh ah a fawinak rumro in sak ding hi timhtuah ding a si hrim lo. An tuah hrimhrim ka tinak zong a si lo. Nain, atu chan ahcun, ramchung le ramleng i pehtlaihnak a fawi ko cang, thiamsang chawnh biak zong a har ti lo. Cun, kanmah Laimi ramleng khuasa hrim ah a thiammi kan ngeih ko cang hna. Ram chung zong ah an um ko lai! Cu caah, khuami le ramsa dawtnak lungput te he rianṭuan in techin fapar ca tiang khua fakpi in ruah hi a biapi hringhran ko, Kan Pa le hna…\nBiakilh: Hi capar cu Salai Sang Hnin Lian amah pumpak hmuhning a si, a riantuannak simi he zeihmanh pehtlaihnak a ngei lo ~ Editor, The Chinland Post.\nPrevious Hakha Ral Hmung Certual Ah Shopping Mall Sak Ding Timh Tuahnak An Ngei\nNext TYA Cup Tlangthluan Pumpululh Chuihzuamnak Ah Vailam Tlang Nih Champion An Lak


Breaking:Donald Trump caah’Khuaruahar thil a cangh cang hi. – Lai Lungrawn Post\nDecember 4, 2020 December 4, 2020 admin Thawngpang\nKa rak chim ning tein CNN zong nih a chim ve cang hi November 20 ah ka rak tialmi ning tein a tling cuahmah cang ko hi. Trump cu teinak lam a zawh cuahmah cang. CNN zong nih ka chimmi lam (Phunghram) ah hin Trump ca ah teinak a um, state pakhat cio nih an thim te lai i phung ning tein Trump nih a tei te ko lai a ti cang ko hi. Nov. 20 ah ka rak taarmi kha ka taar than ko hi. Tlawmpalte ka remhmi le ka chapmi a um. US thimnak hitihin a buai peng rih ah cun president hi zeitindah thim a si lai? Zei can dah a rauh rih lai? 2000 kum thimnak ah cun thimnak ni hnu ah ni (36) tiang a rau. Kum 1876 thimnak ah cun November in March tiang a rau. Kum 1824 ah cun tanglei aiawhtu (House of Representatives) nih president cu an thim. Atu i kan aupi i kan cuanh cuahmahmi electoral vote in an rak thim lo. Cucaah atu tan thimnak hi zei can dah a rauh lai ti chim khawh zong a si lo cu pin ah hi electoral vote vialte a fian in president cu a fiang cawlh lai ti khawh zong a si lo.\nHmaizar chung ah:USA election kong ah fiangter nak an tuah cang lai’Thinphang bak cang hi.


Tu hrawng thil umtu ning zoh tik ah ral thawh rim anam pah. – Hakha Cherry\nTu hrawng thil umtu ning zoh tik ah ral thawh rim anam pah. Cu caah sau nawn ka rel tilo mi ral kong ah minthang bik, strategy a thiam bik tiah an ti mi Sun Tzu bia tete ka vun bih pah tthan.\n“The Arts of War” timi kum thonghnih renglo lio ah Sun Tzu nih cun a rak ttial. Cu cauk cu Aung San zong nih Burma Independence Army BIA timi a rak dirh ka ah kawl ca in a rak leh.\nRalkap a ttuan mi poh le ral he ai pehtlai mi poh nih hi ca hi an rel I a tak zong in nihin ni tiang ah ram le ram an I tuk nak le bu pakhat le pakhat an ituk nak zong ah chirhchan ah an hman mi asi.\nSun Tzu nih a chim mi tampi lak ah pakhat te ka vun tar. Nan uar bik mi Sun Tzu strategy pakhat cio in vun chim ve tuah u law.Credit-Salai Bawi Lian Mang\nKawl Ram buainak kong ruah le Tuluk le Russia cawlcangh ning zoh tikah Minung sinak cun lung a dong hulhual ko. Asi nain. zumtu kan lung dong hlah seh. Russia, Tuluk, Iran, Saudi Arabia, North Korea, Turkey le UEA ramhna komh vialte nak in Kan Biakinn kan Pathian a thawng deuh.\nZumtu tihin Thlacam.Maw China lev a uktu khua chia, Ralkap bu Bawipa le Fapa Jesuh min in kan thumh. Kawlram le Sifak Ram ah na tuahmi that lonak cu Nangmah lu cungah tla ko seh. Kum 70 chung kan thisen Na thlormi cu Nangmah lucungah tla ko cang seh. Na Ram cu cheu le then in um selaw Na khuapi le Na fingTlang sang hna cu cim dih ko seh. Vulei hmai ah ningzak hmai chia le tawlawng thu in Na tuahnak thalo nih vun in ei ko seh\nKawlram ah kan thisen thlortu Russia le a tan ti Hawi sinah cu ti cun tlung ko seh.\nChina he an tuahmi Thil vialte cu hruhnak le molhnak ah cang dih lo seh tiin\nVulei cungah a mui bik Ram Asia ah Bawipa Ram Thlarau biak inn Dinh can asi. Asia cu Bawipa nih vancung in Biathlam ah a Krihfa bu min a chim hmasa mi Ram asi. Asia a Ceu cun Bawipa zong vulei ah a rat chawm hmanh maw. Zumtu Kawlram le Asia ah Bawipa cu tilian bantuk in arat nak hnga vantek le khuari SUNAMY cyclone le tornado bang in Ram vialte hnuai sawp dih ding in Thlacam ko Hna usih.\nIsrael ral vialte teinak caah David pakhat a za ko. Kawlram le Asia phu teinak caah Chin a za kho ko.Credit-Sui Chin


Suu Kyi: Rakhine buainak donghternak caah bawmh kan herh lo | THE CHIN EXPRESS\nSuu Kyi: Rakhine buainak donghternak caah bawmh kan herh lo\nRampi Ruahnak Petu Pi Aung Sang Suu Kyi nih, “Rakhine state harnak a petu buainak hna hi donghternak caah Myanmar rammi kan bochan hna lai, buainak donghter hi kan techin fapar caah tangka in cawk khawh lomi ro sung asi lai,” tiah a chim.\nNingani ahkhan Nay Pyi Taw ah Rakhine State Hartong Bawmhnak, Ṭhialnak le Ṭhanconak caah Rampi Cawlcanghnak (UEHRD) kum 2 tlin camtuak puai an tuah lio ah atu bantukin a chim hi si.\nUEHRD cu President Zung nih 2017 October 17 ah a dirhmi asi.\n“Kan hawile nih a kan bawmh caah kan i lawm, cun kan upat hna. Nain minung kan si bang a donghnak ahcun kanmah tu hi kan i bochan a hau. Mah lungput hi kan rammi vialte nih ngei usih ti ka duh.\n“Myanmar rammi nih Rakhine buainak hi kan donghter khawh ahcun, kan techin fapar caah tangka in cawk khawh lomi ro sung asi lai.\n“Ka tuah khawh lai timi mahlemah-zumhnak kan ngeih ahcun hmailei kan techin fapar caah ro kan chiah khawh lai. Zei tluk harnak fak kan ton zongah, cun kan ram a rum lo i a ṭhawn lo zongah, kan dihlak kan i bawmh cio ahcun mah vialte harnak hna hi kan tei khawh ko lai,” tiah a chim.\nRakhine state ahhin cozah ralkap (Kawl ralkap) nih muslim hriamtlai bu Rakhine Rohingya Khamhnak Ralkap (ARSA) a doh peng caah Muslim Rohingya ting tampi Bangladesh ram ah an zaam.\nNi kum November thla in Rakhine state ah Kawl Ralkap le, kan state na kan serpiak duh lo caah kanmah tein kan i uk lawlaw lai a titu Buddhist hriamtlai bu Rakhine Ralkap (AA) kar ah i kahdohnak a hung chuak ve\nSuu Kyi nih, “UEHRD hi Rakhine state ca lawngah kan dirhmi si lo, ram pumpi caah asi,” ati.\nRakhine state cozah hruaitu Vuancichoh U Nyi Pu nih, “kan state chung miphun le biaknak dang kar ah rualremnak lenter dingin fak piin kan i zuam cuahmah,” tiah a chim ve.\n“Rakhine state ah daihnak lenter hi usa kan pek bikmi asi, i kan thiamnak dihlak chuah in kan i zuam,” tiah a chim.\nZatlang Zohkhenhnak, Bawmhnak le Ṭhialkamnak Vuanci U Win Myat Aye nih, “Bangladesh phan Rakhine ralzaam pawl kirter kan i zuammi cu voi 2 tiang kan awngmin lo nain, minung 340 hrawng cu anmah lungtho tein an kir cang,” tiah a chim.\n“Ni fatin minun 4 lole 5 tete in an rung phan peng. A caan cun minung 15 zongin an rung kir. A rung kirmi pawl cu hmasa an rak um ṭhingnak te ah an um hna. Cheukhat cu chungkhat sinah an i fon. An khua ṭhing ah an inn sak lole hmun dang ah ṭhial hna dingin khua kan khanpiak cuahmah hna.\n“Rakhine ralzaam (Rohingya) pawl a rannak in kan kirter khawh hna nak dingah, ASEAN chungtel ram pawl zong nih Myanmar cozah a kan bawmh.\n“A biapi bikmi cu thawng thanter hi asi. Hika ah kan tuahmi kong hi va-ral ummi hna sinah thawng kan thanter khawh ahcun, mi tampi an rung kir ko lai. Form kan pekmi hna an phit khawh ahcun, kirter rian kan awt khawh ko lai,” tiah vuanci nih a chim.\nRamdang bu cheukhat nih cun, “Rakhine (Rohingya) ralzaam pawl cu an kir zongah Myanmar cozah nih rammi cohlannak hmatpungtin a pek hna lo caah an him hlei lai lo i an kir lo ṭha deuh,” an ti ve len. — The Myanmar Times


Zeitlukin Covid-19 Zawtnak Nan Ngeih Zongah Ningzak Awk A Si Lo! – FIAKFAIROCK\nZeitlukin Covid-19 Zawtnak Nan Ngeih Zongah Ningzak Awk A Si Lo!\nZeitlukin Covid-19 zawtnak nan ngeih zongah ningzak awk asi lo kan ti lengmang ko zongah cheukhat cu an ningzak, an i thuhhnawh ko. Cheukhat cu ningzak lo tein le thuhhnawh lo tein a ummi zong an um ve ko. Minung cu pakhat le pakhat i lawh phung asi lo. Cucaah a ningzak le a thuhhnawh zong um phung, ningzak lo le thuhhnawh lo zongin a ummi zong um phung asi ko. Aho palh hmanh asi lo. Minung phung asi caah asi ko.\nKan zatein hi zawtnak in a zawmi hna sinah hi zawtnak hi ningzak awk asi lo, an mah palh asi lo timi theihter peng hna usih. Cun pumpak kan iton khawh lo hna hmanh ah phone in ichonh le thazaang peknak tete ngei kho hna usih. Cun an innchungkhar caah aherhmi eidin tete hna dawr kai piak cio hna usih.\nTubantuk caan ah Covid-19 zawtnak in a zawmi cheukhat i an lungthin ah a um tawnmi cu chungkhat , hawile nih an kan hrial , an kan chonh duh lo timi khi a um tawn. Cucaah daitlang lo tein kan kiangkam kan theihmi a zawmi hna an um ahcun an caah thazaang petu tha si khawh dingin izuam cio hna usih.\nTuahserhnak hi kaa in bia chimnak in hmual a ngei deuh an ti bang, kaa lawng siloin tuahserhnak in an cungah thazaang peknak cu pehzulh tein langhter cio ko rih hna usih. A tha deuhmi nicheu dawh nih kan zatein a kan hngak ko. Credit: Salai Z T Lian


By Rolian: Falam CNLD Party candidate Pi Cherry Zahau nih Vice President Van Thio kong a si lo ning in a soisel mi fianternak lehnak – Lai Lungrawn Post\nBy. Rolian: 2020 thimnak ah Falam CNLD Party in MP aa cuh ve ding mi Pi Cherry Zahau nih 6 September 2020 ah Vice President Henry Van Thio nih Tikir Dam, Tikir UPC biakinn le Meithahnak motor khuachung kam le Tikir B le A kar lam VIP Bangalaw inn kong a tial mi fianternak leh lehnak kan van tuah. Atu bantuk in fianternak le lehnak kan tuah mi hi thildik lo a sinak langhter ding le ram le miphun caah MP hmanh aa cuh ding mi minung nih hi bantuk lungthin put he biachim rel a hmang mi hna cu kan miphun le ram caah tih nung mi an si caah fianternak kan van tuah mi a si.\nTikir B UPC Biakinn: Pi Cherry Zahau nih Rampi tangka in Tikir B UPC caah biakinn tha taktak a sak piak hna tiah a tial mi hi lih fangfak taktaka si. Miphun caah raltha tein chimrel ngam cu a tha nain lih in chimrel le midang soisel cu MP cuh ding dirhmun pakhat nunzia he aa tlak lo ngai. Tikir B UPC biakinn hi rampi cozah tangka fang khat hmanh aa tel lo. Amah pumpak a dawtu hawi kom le khuami ramchung ramleeng le kawl mi hna bawmhnak in sak mi a si. Khrihfabu pakhat caah Preisident a si ah Pyitaungsuh Cozah nih hi abntuk thil an tuah phung zong a si lo. ziah rampi tangka in an sak mi a si ahcun Pyidawngsu cozah sin ah complain nan tuah lo. Ramkheel mit in soisel le doh naduh a si ahcun a palhnak kha tha tein kawl law a palhnak tlingte na fian hnu ah soisel ding a si. MP hmanh aa cuh ding mi nih thil sining hngal lobuin nan soisel mi hi hnachuah nun pakhat a si.\nTikir UPC Khrihfabu hi Hringtu a nu nih a rak dirh ve mi a si. cu lio ah pumhnak biakinn cu chim hlah, thutnak toden hmanh an rak ngei lo i thingpum an themh i cu cungte in Pathian an rak thangthat. Hringtu a nu nih zei hmanh a fapa Vice President Van Thio sin in aa ruahchih mi a um lo, Biakinn sakpiak ding tu a si. cu tik ah Vice President Van Thio zong nih a nu bia rovuih cu a philh lo i pathian nih a cawisan hnu ah a nu dirh mi khrihfabu a sak khawh hi a si. amah Vice President Van Thio hrimhrim Pathian a tih mi le a daw mi a si caah Pathian nih thluachuah a pek i dawtu pumpak hawikom hna he I bawm in an tuan chuah mi a si.\nTikir Dam: Tikir dam hna hi Vice President nih a mah nawl ngeihnak in an khua mi ca lawng ah tangka tampi dih in a tuah tiah ati mi zong a palh tuk, ruahnak thian lo hnahchuah lungput a si. Vice President Van Thio ralkap a rak tuan lio ah 1999 kum ah Tikir Dam saknak nawl ngeih khawh nakding ah a rak thutdirnak Pyimyo pawng အင်းမ khua in Hakha a rak phan. Cu lio ah ပဝတ ဥကဌ ဗိုလ်မှုးကြီးသန်းအောင် he tonnak an rak ngeih khawh caah ဗိုလ်မှုးကြီးသန်းအောင် cu Tikir lei ah Dam saknak ding va zoh ah a rak kal. Cu lio ahcun motor lam a rak pem rih lo caah ဗိုလ်မှုးကြီးသန်းအောင် hmanh nih a ke bak in Thantlang in Tikir lei ah nili rau in a rak kal.\nA hnu ah ပဝတ ဥကဌ ဗိုလ်မှုးကြီးသန်းအောင် cu ဗိုလ်မှုးကြီးသန်း၀င်းnih ပဝတ ဥကဌ rian a van chawn than I ဗိုလ်မှုးကြီးသန်း၀င်းzong nih Tikir ah voi hnih tiang a vazoh fel. Cu lio ahcun ဗိုလ်မှုးကြီးသန်း၀င်း nih လှေကားထစ် (၃၄ ဧက) tuah piak a rak duh cang hna. ဗိုလ်မှုးကြီးသန်း၀င်း nih Tikir Dam kong cu a chuahpi I န၀တCozah phu nih hi Tikir Dam dil khawh ahcun phuntam pi thathnenmank a cuah pi lai tiah an rak hmuh caah tuah ding in nawl an rak chuah. A voi thumnak ဗိုလ်မှုးကြီးသန်း၀င်း tikir a kar than aa timh lio ah a rian a kai caah ruah lo pin Tikir Dam sak ding rian an rak ngol chung.\n2013 February kum ah Vice President Van Thio cu Newzealand ram in Tikr Dam sak ding peh than ding in Naypyidaw ah tuanvo ngeitu hna a va ton hna. 2013 March thla chung ah Myanmar ram President zung in Tikir Dam cu pehzulh in tuah ding ah tangka ting 2000 budget an thlak colh. Asinain tuanvo ngeitu hna nih an pehzulh lo caah an rak tuanchuak kho lo. Asinain amah Vice President nih Cozah tuanvo ngeitu hna sin ah a hal than hna i an pek mi a si. Hi nih alanghter mi cu amah Vice Preisdent Van Thio nih mah nawl ngeihnak in Tikir Dam a tuah mia si lo tihi a si. Tikir Dam sak ding Vice President nih aa hmaithlak mi cu thil phun 5 a chuah pi kho ding a si caah rampi cozah hmanh nih tuah phu a si ko tiah an ti caah an tuah nak a si. Cu thiltha phun hna cu:\n(1) Tikir Dam nih Cinthlaknak caah thil tha tampi a chuah pi khawh lai tihi a si. Hi cinthlaknak cu Tikir ca alwng ah thathnem mi hmanh sisehlaw khua pakhat nih a hmun mi pawcawmnak ca an hman khawh ahcun tuah phu a si ko. zeicatiah a hmun mi pawcawmnak hmunhma a ngei mi khau le ram cu Cozah nih an tuah piak peng ko hna, tha an pek mi pawcawmnak a si caah mu. (2) Zuat khalhnak: Tikir Dam nih nga phuntling a tingting in a zuat khawh bantuk in atu zong an zuat ko. atu an zuat mi nga hna khi Tikir ca le Tikir ca lawng a si lo. Cozah ta le mipi ta a si. Atu tikir Dam le nga a zoh khenhtu hna zong Cozah minung an si, anmah Cozah nih Cozah sin ah tangka a luh khawhnak ding ah an zohkhenh ko khi. Tikir ca lawng ah tuah mi le zohkhenh mi a si hrim lo.\n(3) Lectric (Mei) Bual peng chung ah Tikir Dam bantuk in dil awk tha le lectric mei caah hamnh khawh ding mi Dam phun a um lo. Tikir dam nih mei a chuahter mi zong khi Tikir ca lawng a si lo, hmailei ah Bualpeng khua kip pe kho ding in timhlamhnak zong a ngei rih. a caan le tangka nih a daih lo caah pawngkam khua nih kan hman khawh rih lo ca tu a si. kan hman khawh cio fawn te ko lai. (4) Dindi harnak khua tipek: Bual peng khua ti harnak khua tipek kho ding in timh lamhnak a ngei. a tlawmbik khua 7 cu hi ti a pek khawh ding a si. meitha athat tik ahcun Bualpeng nih Tikir Dam ti hi duhdim tein kan dn khawh ding mi a si.\n(5) Khualtlawng pawl tlonlennak: Ramcung ramleeng hna khuatlawnnak le nuamhnak hmun ah hmunhma tha taktak a si caah le Cozah sin ah tangka lut a thatnak ding hmun a si caah an timh mi a si. A chung ah Japan Cherry kung an cin mi an par tik le hotel hna an sak khawh tik ahcun biatak tein hman khawh a si cang lai. Bank hmanh sak a duh mi an um cang. Tuak ko hmanh usih, Tikir Dam pakhat nih thil lianngan phun 5 a chuahter khawh mi cu Cozah le khua, pawngkam hna caah zei tluk indah a that. Hi bantuk hmunhma tha hi a um nak poh ahcun Cozah nih an tuah ko lai.\nLamkong: 1999 kum September thla ah ဗိုလ်မှုးကြီးသန်းအောင် sin ah Vice president Van Thio nih lam kong ca a rak tial. Cu ca cu Tluangram pa Pu Ngun Hei nih hlanlio catialnak (computer um tuk rih lo caan) Typewrite in a rak tial piak hna. Thantlang Penguk zung sin zong ah lam tuah piak ding ca a rak tial. Hi lam cawhnak ding tangka cu Tlangcung mi han thanchonak zung tangka in cawh piak ding a rak hal cang. Cu lio ahcun Hriangkhan lei si loin Vambai in Salen in Tikir lei ah kalter ding in ca a rak tial ko. cu lio ah Salen hi Motor lam a rak pem cang caah a pem cang nain a bit tuk caah lam kauh piak ding in a rak hal hna. Cu lio ah ting 3340000 a rak hal hna. a hnu ah thil dangdang ruang ah Hriangkhan lei in mer a si. Ca ka tial ning ahcun Vambai in Salen in Tikir lei ca in ka tial mi a si. Amah pumpak bak in Myone Cozah le Pyine Cozah upa hna sin hrimhrim ah amah Vice President nih ca a va pek hna. Hihi Amah Vice President Van Thio nih Hriangkhan lei in a thial mi a si lo. Tuanvo ngeitu hna nih a tha a rem an ti ning in an tuan mi a si.\nTikir Dam cu tuah ding in timhlamh a si bantuk in Lam cawh hmasa lo cun Tikir Dam riantuannak a har caah lam an cawh mi a si. Tikir Dam tuahnak ruang men zong si loin khua kip ah lam cu cawhpiak an si ko caah an cawh mi a si. Tikir lam cawhpiak ding hi Vice president a tlin hlan pi in a rak i zuam cang. Cozah tuanvo ngeitu hna nih an vaivuan lengmang ruang ah lam tha an rak ngeih lo a si. Pu hung Ngai zong nih tuah ding tiah rak caih cang mi zong a tawlrel duh lo. NLD cozah a kai hnu ah Tikir dam nih a chuah piding a that tuk ruang ah lam zong tha te in an cawh mi a si. Hikong cu tial ahcun tampi tial ding a um rih nain hi vial in siseh law Vice President nih hlan lio pi in vission a rak ngeihnak le a tak in a rak cawlcanghnak cahren pawl zong a duh mi nih zohkhawh a si.\nTikir A le Tikir B kar lam: Tikir A le Tikir B kar lam kong zong ah thil sining lo piin ca atial. Hihi anmah Tikir A le B kar ah miforh phun in vote kawl a tuah caah a si. Tikir A le Tikir B kar lam hi an tuah ve ko. Company pakhat nih lung zong a phah nain an lungphah mi a that lo caah a rawk dih mi a si. cun laitlang lam cu furpi ahcun lamcimh a tam caah a rawk ve ko. Thleidan nak he a tuah mi a si lo. Tikir A zong ah a cingla rualchan an um ko. Khi Tikir A le Tikir B kar lam cu Saisihchuak lam lei ah a lan te ding a si, tachunnak ah Bualpeng lei mi caah cun Hriangkhan lei in Saisihchuak kalnak lam a um lo caah Tikir B in Tikir B, Tikir B in Hmunhalh, Hmunhalh in Sialam, Sialam in Saisihchuak a va chuak te ding a si ko caah khi Tikir A le B kar lam cu saisihchuak lam budget chung ah aa tel ding a si caah an tuah rih lo mi a si.\nVIP Bangalaw: Tikir Dam ah VIP Bangkalaw inn an sak mi cu anmah Tikir mi thutdirnak le amah Vice President Van Thio ca lawng sak mi a si lo. Ramchung ramleeng VIP hna an rat tik ah an thutdirnak a si. Thutdirnak tha a um lo cun mirum mithawng hna nih an fuh lai lo I cu tik ah cozah sin ah tangka luhnak a tlawm lai caah mirum mithawng hna thutdir duhnak ding cu sak hrimhrim a herh mi a si. pumpak ca a si lo. Investment he aa pehtlai mi kan tuah tik ah invesment tuah tu ding hna thutdirnak kha zoh piak le tuahpiak khawh a hau mi a si. cun khi Bangkalaw inn zong cu naite ti awk an lim i a ra lai mi caan khualtlung an tam tik ahcun an hman te ko lai.\nMeithanak motor: Meithanak motor zong cu Cozah motor thiamthiam a si ko. anmah Tikir ca le Van President Van Thio himnak ca men chiah mi a si lo. atu ah tanghra sianginn a um, sizung a um ve caah meithahnak cu chiah phu a si ve ko. Atu bantuk in Chin Party MP aa cuh lio mi hna nih Vice President kong a si loning in ca an tial mi le chimrel mi hi lih lawngte an si. thil sining taktak hngal lo bu in an doh le soisel hi nutling patling rian zong a si lo i Pathian duhmi zong a si lo. atu bantuk in an soisel nak a ruang hi Politic an thiam lo ruang le Vice President kan thlak khawh ahcun aa peknak NLD Party zong kan tei lai timi ruah channak he ning cang loin an soisel nak a si ti hi hmuh khawh a si. Cun Tikir Dam kong zong ah sisehlaw Ramchung ramleeng investment kong an hngalh lo caah a si. Hi bantuk pawl nih miphun le ram kan hruai lai an ti mi hi kan miphun le ram caah tih nung mi MP tu an si kho ti kha hngal ko usih.\nPi Cherry Zahau sin biahalnak: 1. Tikir Dam nih kan ram Cozah pi le chin ram caah zeitluk in dah tangka hram a bunh khawh lai na fiang maw? 2. Investment timi sullam hi na fiang maw? 3. Pumpak in Vice President dohtu hna chimrel mi lawng maw na charhchan? nutling pakhat nih hram ngeite in biachim a herh hi na fiang maw? 4. Policy in politic tuah lo in pumpak soisel in politic tuah hi maw na hriamnam thabik a si?\n5. Politic ruang ah mi soisel le mi doh cu a phung a si ko, amah belte thil dik he misoisel le doh hi a herh tihi na hngal bal maw? 6. Thil sining a hngal mi le a fiang mi Tikir kingkap khua, Bualpeng mi hmanh kan lung a fak lo, nang falam um ko mi nih hi kong ah zeitin na lung a van khawh? hnahchuah pei a si ko hi.


Loklung Ralzam 850 Hrawng an Um, Minung 2 Lawng Khua ah an Taang – Buanchukcho\nLoklung Ralzam 850 Hrawng an Um, Minung 2 Lawng Khua ah an Taang\nMay 18 zaanlei thawk in Rungtlang 266 SAC ralhrang nih Loklung pawng ah mortar bomb in an kah hna caah khuami 850 hrawng hi atu ah ralzaam dirhmun in khua chingchang ah an um hna, tiah thawng kan theih.\nA zaammi hna lak ah micheukhat tirawl aa kenmi an um bang in tirawl zeihmanh aa ken lomi zong an um hna. “Ramtang ah a zaammi cu kan um lo. Pawngkam khua pawl ah kan zaam hna. Micheu tirawl aa kenmi nih anmah tirawl an ei i, aa ken lomi pawl cu khuami hna nih ttha tein a kan zohkhenh ko,” tiah a chim chap.\nLoklung khua ah SAC ralhrang nih inn an khanghmi a um lo, motorcycle an khanghmi pawl tu an um tiah a chim. “Inn an khanghmi cu a um lo. Motorcycle an khanghmi pawl tu an um. A lang in meikhu a hmumi hna nih inn an khanghmi ah an ruah caah a si,” tiah a cunglei pastor nih a chim.\nSAC ralhrang nih CDF-Hakha chungtel pawl i motorcycle 30 leng an khanghpiak dih hna. Loklung ralzaam hna lak ah hin kum 5 tang ngakchia tete 50 leng an i tel, tiah CDF chungtel pakhat nih Myanmar Now ah a chim.\nThe Chin Journal nih bia kan ruahmi pastor nih cun, “Ngakchia, tar le naupawi lio ralzaam cazin hi kan lak cuahmah lio a si i, fiang in kan thei kho rih lo,” tiah a chim. May 18 zaanlei le May 19 zinglei ah SAC ralhrang nih mortar bomb in Loklung khua pawng ah CDF-Hakha an kah hna caah khuami pawl an zaam dih hi a si.\nMay 19 zinglei ah hin CDF-Hakha le SAC ralhrang 70 hrawng Loklung khua pawng ah an i kap i, SAC ralhrang lei in minung 3 an thi, tiah CDF nih thawng an rak thanh. A zaammi hna nih Loklung khua ah vung kal in thil sining an zoh ngam rih lo caah atulio Loklung khuachung thil sining fiang in theih a si lo. The Chin Journal\nPu No Than Kap nih SAC Ralhrang UEC Tonnak a Kainak kong a Fianter


AUSTRALIA LAIMI CHUNGKHAR KHAT CHIMCIO HNA USIH ABIAPITUK MI ASI – The Chinlung Post\nAustralia Citizen Soknak Kong Thawng Thanh Nak.Sanetor Dean Smith nih Citizen soknak kong ah cozah sin ah a kan chimhpiak hnu in tu thla chung ah Chinmi minung (10) cu interview an auh hna ii minung (2)cu reject an tuah hna. Adang minung (8) cu tlamtling tein an cohlan hna.\nAustralia Cozah Citizen lei nawlngeitu hna le Sanetor Dean Smith le Perth Khua um Chin miphun dih lak hna he August thla chung ah Citizen soknak kong he pehtlaiin meeting tuahnak kan ngei lai tiah thawng kan thanh hna.Renny Ceu Lian Mang. Chairman, Australia Chin Federation\nRelchih:Australia Citizen Sok Nak Kong Le Chungkhar Unau Auh Nak A Tuah Mi Hna Caah Thawng Thanh Nak.Australia Department of Home Affairs nih meeting a kan sawm i nizan ah cozah lei tuanvo nei mi minung pathum hna he tonbia ruah nak kan ngei kho. COVID-19 zawt nak he pehtleih in thawng thanh nak kan tuah mi tlamtling tein nan community cio ah thawng nan kan zamh piak caah lung lawmh nak tampi kan ngei.\nAustralia Citizen a sok mi hna cu pakhat hnu pakhat kan auh cang hna. Hi kong he pehtleih in caan zei maw zet cu kan rau lai. Cu leng ah cun COVID-19 ruang ah mah le State cio in tuan cio asi lai.Ram hnih nak ah a tang mi chungkhar unau auh nak a tuah mi hna kong he pehtleih in Australia Cozah nih rian tuan hram kan thawk than cang tiah thawng tha tak tak a kan thanh.\nRalring pek nak, Citizen sok nak kong ah Kawlram lei in a deu in cah mi catlap pawl hman hrim hrim lo ding.Citizen sok tik le chungkhar unau auh tik ah ca holh kan thiam lo ruang ah a thiam mi kan fial hna i a kan tial piak mi kha a lawh pah dih caah cozah lei nih lung hring nak le zumh lo nak a kan ngeih nak hi asi.Ref: ACF


US nih aa timh i a tuah cangmi cu Vawleipi an holh ngam lo – The Cherry Par\nUS nih aa timh i a tuah cangmi cu Vawleipi an holh ngam lo\nFebruary 5, 2021 Cherry News\nUS nih aa timh i a tuah cangmi cu Vawleipi an holh ngam lo. Trump nih Jerusalem cu Israel khualipi a si tiah fehternak ah US am embassy cu Jerusalem ah aa tthial ko i, aho nih an holh ngam lo. Bush nih UN resolution loin Iraq 🇮🇶 a phawmh i ahodah nih an holh ngam lo. Obama nih Pakistan ram ah Osama Bin Laden cu a va thah mei ko. Aho nih an kham kho lo.\nTrump nih Iran general Top, Saleimani cu Iraq 🇮🇶 ram ah a thah ko. Aho nih an cu-kha ngam lo. Cucaah, US nih Myanmar Military Coup ah hmalak an duh tak ahcun, UN le N lo a biapi tuk lo. An duh ahcun Min Aung Hlaing hi a inn ah an va tlaih ko lai i, IJC ah taza an cuai ko lai. Cucaah. US congress nih Myanmar Coup hrawhnak Bill, congress ah an chuahpi lai tiah thawngpang a chuak tikah, an chuahpi tak ahcun, US khuasa Laimi le Kawlram mi dihlak nan biapi taktak. Nan umnak State ah Congressmen paoh kha email kua cio hram u! An mail boxes ah Kawlram kong lawngte lut seh.\nUS nih Kawlram kong hi biapi ah a chiah ahcun, Europe le Canada tbk vialte nih an dirhkamh ko lai. US nih biapi ah a chiah lo ahcun, Russia le China 🇨🇳 nih teinak an hmuh lai tinak a si i, Ralkap pawl nun Khua saunak a si lai. Cucaah, US hi biapi taktak an si ko. Mahle ti khawh ning cio in colcanh a herh lio caan te a si.\nMipi duhnak ruat loin, hramhram in uknak aa latu, Ralkap nih Cozah an sermi ah Ralkap he riantuan aa timhmi paoh cu, Chin/ Myanmar political History ah a chiakha bik in tuanbia kan tial a si ti kha rak hngalh cio u! Ralkap nih rian pekmi cohlang le Ralkap he riantuan hi Miphun dawt a si lo. Treason/Traitor a si. Miphun leirawi a si.\nTulio bantuk caan ah Miphun a dawmi le miphun caah tuanbia dawh ttial a duhmi nihcun, sungh/sacrificed an ithim lio caan a si. Cucaah, Civil Disobedience tiah Cozah riantuantu tampi an rian an chuah tak i, Ralkap thil tuahmi cungah lungtling lonak cu, sungh/sacrificed ithim in an langhter cio.\nFeb 1, 2021 ah Chin/ Myanmar political history chapter thar pakhat aa thawk cang. Ahodah amah pumpak hlawknak a Kawl i, ral he riantuan aa thim? Ahodah Miphun dawtnak in sunghnak/ sacrificed aa aa thim? CHAPTER thar ah nan tuanbia ttial aa thawk cang. Zasang Cinzah\n← An Duh mi Upadi bun in tlaih le thongtlak a si than cang lai\nDaw Aung San Suu Kyi a nun chung ahcun, election zong hi an tuah ngam ti lai zumh a um lo →


Zeibantuk in an Rilh tawn? | Radio Veritas Asia\nZeibantuk in an Rilh tawn?\n(2) NAK- ZEIBANTUK PUNGSAN IN DAH AN RILH TAWN? 24\nRilhnak he pehpar in zeibantuk muisam in an ril tawn timi kha Cardinal Suenens nih diktein cekhlatnak a rak tuah. A cekhlat ning ah a rilmi hna cu an hnulei i letin a rilh kha a hmuh. A chingchiahnak ah hmailei bawk in rilh le hnulei i let in rilhnak pahnih cu bible ningin aakhat lomi sullam le aa thleidan mi sining hna an um tiah a fianter. Bible ah hmailei bawk rilhnak cu Pathian he i tonnak, Thiang Thlarau toih innak, vancung mi hna he ton i komhnak ah kan hmuh i, hnulei let in rilhnak kha khuachia nih a tlaihmi hna an thloppiak tikah hmuh an si tawn. Vawlei ah rilhnak he pehtlaihin bible ah kan hmuhmi cu: “Jesuh nih, Amah cu Keimah hi ka si, tiah a ti hna tikah khan, hnulei ah an i tawn i vawlei ah an tlu” (Jn. 18:6). “Jesuh nih thlarau cu ‘Daitein um law, mipa chungkhan chuak’ tiah a ti tikah khuachia nih cun mipa cu an dihlak hmaika ahkhan a tluk i a cungah `thatlonak zeihmanh tuah loin a kaltak (Lk. 4:35). Khuachia nih khan Jesuh kha a hmuh cangka in ngakchiapa kha mah hngallo in a tuah i vawlei ah a hrilh i heh tiah aa let i a buanbara zong a tawh dih (Mk. 9:20).\nBible ca chungah Bawipa Jesuh Khrih amah nih siseh, Thiang Thlarau Pathian nih siseh mi pakhatkhat kha hnulei leh in vawlei ah a rilhter i, sining hmaanlo ngaihchiat in i let a `tapter mi sining he pehtlaihin cawnpiaknak a umlo kha bible a relmi paoh nih hngalh dihmi asi.\nSt. Paul cu Saul sinak in Bupi kha hrem awk ah Jerusalem in Damascus lei a kallio ahkhan Saul cu a ceutuk mi ceu pakhat ruangah vawlei ah a tlu. Asinain Saul cu thinlung hmaanlo bantukin siseh, sining hmaanlo umtu ningcang le biachim aukhuannak pakhat hmanh a tuahmi a rak umlo (Lam. 9:1-9).\nThiang Thlarau Pathian cu sining hmaanlo umnak phun, thinlung hmaanlo hna i tuahsernak phun, santlailo umtu ziaza le sining phun, mi hna mithmai ah zohchia ningzak awk asimi sining phun hna kha a hringpiak kholonak kha zungzal in kan theihding mi asi. Aruang cu, Thiang Thlarau cu Pathian asi i minung nih theihkhawh lomi sining tampi a siter khawh nain a thiang lomi, Pathian hmai le mihmai ah fihnung zohchia mi, mi lung a mawlhter mi, lungthin hmaan a hrawhter mi sining hna kha zeitik hmanhah a tuahlo i a serlo kha kan hngalh zungzal ding asi.\n24. Cardinal Suenens, A controversial Phenomenon, 20-21\nTeresa of Avilla le John of the Cross hna i Intuarhnak\nThlarau a `tum tiin an zum tikah Zeitin an um?